Subiranotasun energetikoaz hitz egitean, energiaren plangintza publiko eta demokratikoaz hitz egiten ari gara. Hortaz, subiranotasun energetikoaz hitz egitea, eredu sozialaz hitz egitea da ezinbestean: nola erlazionatzen garen, zein den gure bizi eredua, zer kontsumitzen dugun, eta abar.\nEuskal Herria energetikoki burujabea zen duela 150 urtera arte. Energia sortzeko biomasa, haizea, ura eta abar lehengai gehiago erabiltzen ziren.\nGure bizitza eta ekonomia guztia energiaren bitartez mugitzen da. Energia lana egiteko magnitude fisiko bat izanik, lana egiteko materiaren ahalmena da, beroa sortzea, argia piztea edota mugimendua eragitea ahalbidetzen duena. Energia edonon aurki daiteke eta bizitzeko ezinbestekoa da.\nSubiranotasun energetikoari buruz hitz egitea, aldiz, energia mota desberdinei buruz hitz egitea (energia berriztagarriak) baino konplexuagoa da. Energiaren gaineko erabakiak nortzuk hartzen dituzten, eta zein ondorio eta helbururekin egiten duten hartu behar da kontuan. Alegia, baliabide energetikoen kontrola nork duen, ze eredu energetiko proposatzen duen, eta eredu horrek gizartean eta ingurumenean duen eragina aztertu behar da. Horrez gain, subiranotasun energetikoaz hitz egitean, energiaren plangintza publiko eta demokratikoaz hitz egiten ari gara. Kontuan hartu behar da eredu energetikoa eredu sozialak baldintzatua dagoela erabat. Hau da, eredu energetikoaren auzia ez da isolatua, eredu sozialari guztiz lotua dago. Izan ere, non kontsumitzen da energia gizartean? Eraikuntzan, industrian eta ehuneko handi batean garraioan.\nHortaz, energia aurrezteko neurriez hitz egiten dugunean, eredu sozialaz hitz egitera behartua gaude (garraio ereduaz, etxebizitza ereduaz, eta abar), azken horren menpekoa dela ezin baitugu ahaztu. Eredu sozialak baldintzatuko du, hortaz, eredu energetikoa.\nAipatzekoa da hilero pagatzen ditugun ordainagirietan ikusten dugun energia kontsumoa unitate familiar bakoitzeko urtean kontsumitutako energiaren heren bat baino ez dela. Heren horretan elektrizitatearen fakturan, energia termikoa (hotza, beroa) eta energia mekanikoa (garraioa) sartzen da. Ondorioz, urtean gastatzen dugun energiaren bi herena, gehiengoa, ez da faktura horietan ikusten. Non dago gastu hori? Hain zuzen, beste energia guztia, elikagaien (hauen prezioaren zati handi bat energia da), ehun industriaren, elektronikaren, uraren, eta abarren produkzioan, garraioan eta mantenuan gastatzen dugu energia hori.\nAlegia, subiranotasun energetikoaz hitz egitea, eredu sozialaz hitz egitea da ezinbestean: nola erlazionatzen garen, zein den gure bizi eredua, zer kontsumitzen dugun, eta abar.\nAraban, gero eta norbanako eta instituzio gehiagok nuklearrik gabe bizitzeko hautua egin du, eta bide horretan, Iberdrola eta Endesarekin (Garoñaren jabeak direnak) apurtzeko konpromisoa hartzen ari da, energia berriztagarrien kooperatiba eta enpresen alde eginez.\nAipagarria da Nafarroako kasua: duela 50 urte inguru, zentral mini-hidraulikoak zituzten hamarnaka enpresa publiko eta kolektibo zeuden. Ondoren, eredu desarrolista etorri zenean, frankismoak bultzatuta, zentral hidrauliko txikiak (herri txikietan zeudenak, udalek gestionatuak) deuseztatu, eta urtegi handiak eta zentral energetiko handiak (batik bat ikatzaz elikatuak) hobetsi ziren, eredu energetikoa zentralizatzen eta esku gutxiren menpe uzten zuten proiektuak martxan jarriz (HUNOSA hemendik dator, adibidez).\nKontuan hartu behar da, hortaz, energiaren eskumena Estatuentzat garrantzi berebizikoa dela. Hego Euskal Herrian, esaterako, energiaren kontu tronkalak oso lotuak dauzka Espainiar estatuak. Eta beldur gabe esan daiteke, EAE zein Nafarroako autonomiek Espainiar estatuaren bat barruan sekula lortuko ez duten eskumen bat dela energiarena.\n1997an, Aznar PPko espainiar Estatuko presidente ohiaren lege elektrikoarekin pribatizatu egin zen energiaren sektorea, Europatik zetorren aginduari jarraituz, alegia, Europako prozesu neoliberala pausoz pauso jarraituz.\nAsparrenako udalak (10 herriz osatua eta 1600 biztanle ingururekin) Araiako San Pedroko zentral hidroelektrikoa %100ean kudeatzen du eta horren etekinekin district heating biomasa (herri berogailua) proiektua martxan jarri du, energia berriztagarrien aldeko apustua eginez.\nAzpimarratzekoa da, Zalduondon ere aldaketa hau egin dela, eta beste herri batzuetan tramiteak hasiak direla energia berriztagarrien aldeko apustua egiteko. Bestalde, Nafarroan, hiru egunetik behin energia berriztatzaileekin hornitzen da energia komunitate osoan. Eta hala ere, eboluzioa kezkagarria izan da. Izan ere, ezin da energia berriztagarriak eta subiranotasun energetikoa parekatu. Duela hamarkadak Nafarroako Komunitate Foralean bi enpresa publiko funtsezko zeuden, bata energia berriztatzaileen kudeatzailea zena, eta bestea finantzarioa: EHN (Energia Hidroeléctrica de Navarra, maila europarrean punta-puntakoa) eta CAN (Caja de Ahorros de Navarra). EHN orain pribatizatua dagoena, Acciona izenarekin; CAN ere pribatizatu egin da, ezaguna denez. Egoera, beraz, ez da xamurra Nafarroan ere.\nBaliabide edo erregai fosil eta nuklearrak mugatuak dira eta bukatu egingo direla ez dago zalantzarik.


BBK Live 2014 - Guggenheim Bilbao Museoa\nBilbok musika elektronikoa eta rocka nagusi dituen BBK Live jaialdia ospatzen du udan, ospe handiko nazioarteko artistak bilduz.\nAzken urteotan estatuko jaialdi garrantzitsuenetakoa bilakatu da, eta uztaileko topagune ezinbestekoa da Bilbon musika moderno eta alternatiboaren zaleentzat. Hiru egunetan zehar, milaka pertsonek gozatzen dute kontzertuez, aire zabalean kanpatuz eta elkarrekin gozatuz.\n*www.spain.info web orritik hartutako testua\n*www.bilbaobbklive.com web orritik hartutako irudia\nLekua: Kobetamendi kalea. 48002 Bilbo\nWeb orria: www.bilbaobbklive.com\nPrestatu zure bisitaInguruanZer egin EuskadinBBK Live 2014 Web korporatiboa


Sakanako Mankomunitatea » Abizenak euskalduntzea\nUdaletxera, erregistro zibilera edo bake epaitegira joan eta esan abizena euskal grafiaz jarri nahi duzula. Han emango dizuten eskaera-orria zure datuekin bete. Eraman beharreko agiriak: Nortasun agiriaren fotokopia (adinez nagusia ez bazara, baita gurasoena ere). Hitzez hitzeko jaiotza ziurtagiria (bake epaitegian eskatzen da). Erroldatze-agiria (udaletxean eskatzen da, eta, adinez nagusia ez bazara, gurasoena beharko duzu). Familia liburuaren fotokopia (ezkonduta bazaude edo seme-alabarik baduzu).\nSeme-alaben nortasun agiriaren fotokopia (16 urtetik gorako seme-alabak badituzu). Gure buletina jaso\tIzena *


Jende ugari "Barruko arrastuak" dokumentalaren aurkezpenean - Oñati - Goiena.eus\nJende ugari "Barruko arrastuak" dokumentalaren aurkezpenean\nIure Eizagirre 2013-09-19 16:30\nAtzo aurkeztu zuten Barruko arrastuak dokumentala kultur etxeko zinema aretoan. Jende ugari bildu zen aurkezpenean eta batzuek eskaileretan eserita edo zutik ikusi behar izan zuten torturak salatutako bost oñatiarren testigantza.\nGotzon Osinagak, Koldo Guridik, Isabel Atxak, Joxe Mari Zugastik eta Iker Loitik azaldu dute dokumentalean euren atxiloaldian bizi izan zutena: kolpeak eta gehiegikeria fisikoak zein psikologikoak. Euren oroitzapenak ez ezik, senideek nola bizi izan zuten ere agertzen da dokumentalean.\nJulen Arzuagak Giza Eskubideen Euskal Herriko Behatokiaren izenean hartzen du parte ikus-entzunezkoan eta torturaren arrazoiak azaltzen saiatzen da. Jaiki Hadi medikuen erakundeko Oihana Barriosek, berriz, torturatzaileen izaera aztertzen du, besteak beste.\nOñatiko Euskal Memoria taldearen proiektua\nBarruko arrastuak dokumentalak Oñatiko Euskal Memoria taldeak egindako frankismotik gaur egunera arteko atxilotuen zerrenda du oinarri. Horren arabera, epe horretan 168 pertsona atxilotu zituzten Oñatin eta horietako 59k torturak salatu zituzten.\nProiektua, beraz, memoria historikoa berreskuratzea helburu duen Oñatiko Euskal Memoriak egina da. Ekoizpena, berriz, Irudiz komunikazio taldearena da.


Erdu euskarara, gure altxorrik preziatuenera! • ZUZEU\nErdu euskarara, gure altxorrik preziatuenera! –\nMaiatzaren 26an, hogeita hamar bat herritar etorri ziren Iurretako II. Mintzopotera, euskaraz eta euskarari buruz berba egiteko.\nSaioa baloratzeko, loreak sortu zituzten mintzopotekideek, eta honelako berbak jaso zituzten loreen petaloetan: “atsegina”, “ausarta”, “freskagarria”, “gustura”, “ederra”, “aberasgarria”, “emankorra”, “etorkizuna”


21. eguneko erronki Turrunin. Ondarru pegatinetan! – Turrune!\n21. eguneko erronki Turrunin. Ondarru pegatinetan!\n2020/04/11 2020/04/11 turrune\nBehian ikusiko dozuezen irudixak pegatinak diz, dan danak Ondarrun atatakuk ta paparrin ibili douzenak diz. Gaurko erronkin asmu de igarti ze urtitan ata zin.\nAspaldi baten ikurriñe udalin ipintxeko herri kontsulti eizan, noiz?\n2. Herriko gaztik batzeko lokal baten beharrin Alfa eraikine bereganatzi pentsatu ben, ta hori dala ta pegatina hau ata zan, noiz?\n3. Arazo handi bat bixi ixan gendun hamarkada baten ta horren aurrin KRESALA k.E. tik jaxetako tanborradan atatako pegatini de beheku, noiz ata zan?\n4. Errepresiñoik gogor astindu dau gure herrixe ta hori gogoratzeko pegatina hau ata zan, noiz?\n5. Herrixan saski baloi taldi egon da urtitan ta ekimen desberdiñak eitxuz, hoietako bat III. saski baloiko 24 orduk, ze urtetan ixan zan hori?\n6. Gaztetxik noiz ata ban pegatina hau?\n7. Lan mundu ikutuko dou on. Arrantzalik lanea jun bir ta dana oztopu. Ba hori salatzeko gogor borrokatu ixan dabe ta pegatiña hau de horren adierazli. Noiz ata zan?\n8. Gaztetxik eraso askoi aurre einbir ixatza, teknikuk, politikuk, polizialak…. bañe aurrez aurre topa gatxue. Noiz ata zan pegatina hau?\n9. Txomin Agirre idazlin (GAROA, KRESALA …) 125. urteurrena ospatu gendun aspaldi, noiz?\n10. Urtero lez, herriko jaxak ospatzen douzenin herrixan falta dizenak gogun eta paparrin eruten douz, ze urtitaku de pegatina hau?\n11. Jaxetan ondo pasa bañe ez pasa, horren ingurun ata ban udalak pegatina hau, noiz?\n12. Soldautzin kontrako borrokik beran ondorixuk euki zitxun. Ondarrutar tropa ederrak amatxu ban Basauriko kartzelan. Pegatina honetan agertzen dizen laurak barne (URKO, TODOR, MIKEL, ETOR ). Noiz ata zan?\n13. Ondarrutarrok ez gaz gure herrikidik bakarrik lagaten ohitxute. Ceuta, Avila, Soria, Paris, Burgosea … erungotxue, bañe gu beti albun eukiko gatxue. Ze urtitan eizan martxa hau?\nGoixan agertzen dizen pegatinak Ondarruko Ezker Abertzaleko pegatina bildumatik atatakuk diz. Batzen jarraitzen douz, ta baten batek gure eskutan nahiko baleuke laga beranak gure korreure idatzi: otzara@hotmail.com eta gu zeuekin jarriko giñake kontaktun. Milla esker.\nNext Article IKURRIÑAK balkoire!


Alchemy jokoak - play free joko - joko on\nGaur eskolan kimika aztertzen ari gara, eta ez du gurekin nolabait magia dirudite. Baina nork elementu natural, alkimisten eta sorgin deitzen, jazarpena erakusteko fitxatu horiek aurretik. Aurkikuntzak eta osagaiak nola agertu eta dei bat free online joko Alchemy laguntzeko eragin ulertzen. Agian aurkitzaileak ia jainkoak sentitu, metal aleazio berriak jasotzeko eta han euri den ulertzeko. Kategoria honetan play bada, baita dituzu Fullmetal Alchemist, etsai borroka eta zailtasunak gainditzeko, oztopoen gainetik jauzi eta erasoak off borrokan ari buruz istorioak ikusteko.\nGames Alkimia kategoriaren arabera:\nOnena Alchemy jokoak\nMaltzurrez alkimista ihes\nAlkimia Aretoa Magic\nFullmetal alkimista gorantz\nFull Metal alkimista\nAlquimia partiduaren jokatu daiteke online gure web orrian\nGames Online Guztiak Alchemy jokoak\nBehar duzun guztia alkimisten\nNola gure mundu hasteko? Arazoa konplexua eta sinple eta, aldi berean da. Zera gertatzen da, lurra, ura, airea eta sua – hori da inguratzen gaituen bizitza modernoan Earth guztia ager hartzen du. Hau da, nola hasten dena. Eta teoria hori da Alchemy izeneko konputagailu batean praktikan baieztatu. Honek bere eskuetan bizitza sortzeko eta elementu bakarrik bi objektuak sortzeko esperientzia oso zirraragarria da. Eta hori da, hain zuzen the alkimia joko jokoan dago.\nduzula jatorrizko jokoa baldintzapean emango zaie lau elementu gakoa soilik, planetaren relive eta populatuena da eta loratzea egingo dituzu. Free jokoak Alchemy – entertainment logikoa da, bai honi buruz pentsatzeko, elementu zuzena eta beharrezkoa da, eta horrek, ondoren, era berean, beste berri bat sortzeko lanetan oinarri izango etortzeko duzulako. Kate hau magikoa izango prest elementuen bilduma osoa arte.\nberririk sortu, jokoak jolasten Alchemy\nGames Alchemy free gure gunean, eta berak ere mugarik gabe parte hartu ahal izango duzu. Alkimia laborategi horretan mirari sinestezinak gertatuko da, eta benetako mago bat bezala sentitzen duzu. Eta, zehazki, bada, entretenimendu interfazearen izeneko alkimia joko online negozio-eremu bat zirkulu inflexio deitzen. Ezkerreko panelean diren jokalari eskura elementuak, eta beheko eskuineko & ndash bilduko; horiek dira oraindik sortu behar dira. Jatorriz emandako elementuekin lau bakarrik bezala, Irakasleen Kontseiluak alkimia erabili ahal izango duzu eta alderatu Earth eta Fire. Harri bat izango dute, eta bost elementu transformations gehiagorako dagoeneko. Zuk sortu-batean badituzu elementu berria beste oker dago, daiteke zulo beltz bat bota, beraz, ez du zapata espazioa. Hori erreakzio batzuek behar izango da, baina ezin da zuk sortutako, eta han izango da elementu osagarri horiek, dagokion aurkikuntzak eta lorpenak & ndash egongo da eskuragarri (besteak beste, pintura, poltsa, gurpil bezala); Hogeita bost, berrogeita hamar eta hirurogeita bost elementu sortzea da.\nJokoa da, aholku asko, baina ez dute aktibatuta daiteke off jokalari gisa jokoaren ezarpenak. Beraz, partida Alchemy – esperientziak eta lorpenak berriak multzo bat, eta aukera ematen du munduaren sortzailea sentitu, lurrean bizitza guztiak jatorriari zutik. Esperientzia ahaztezina izan da, partida oso entretenigarria da batez ere, eta ilusio osasuntsua da. Beraz stock denbora eta zirraragarria puzzle sormen prozesua jarraitzeko.


Joan den uztailean, milaka kataluniar Estrasburgora joan ziren aldarrikatzeko Kataluniako hiru eurodiputatuk eskubidea zutela parlamentura sartzeko eta beren eserlekuak betetzeko. Oriol Junqueras kartzelan zegoen ordurako, eta ez zioten baimenik eman Estrasburgora joateko; Carles Puigdemontek eta Toni Cominek, berriz, Alemanian gelditu behar izan zuten, Frantziako mugetatik kanpo, ohartarazia baitzieten Espainiako Polizia prest zegoela haiek bahitzeko.\nOrduan, Espainiak, estatu gisa, berretsi zuen hiru diputatu hautetsiek ezin zituztela beren eserlekuak bete, aurretiaz ez zirelako Madrilera joan konstituzioaren zina egitera. Europako Batasuneko Justizia Auzitegira bidali zuten auzia, eta diputatu hautetsiek irabazi egin zuten; hala, aste honetan, Puigdemontek eta Cominek beren lehen osoko bilkuran parte hartu dute, Estrasburgon. Junqueras, berriz, espetxeratuta dago oraindik, gaur inoiz baino arrazoi gutxiagorekin.\nBaina gaur azpimarratu nahiko nuke, Martxelo, nola Espainiako prentsak, Kataluniakoaren zati batek eta segur aski Euskal Herrikoaren parte batek ere zeresan handia izan duten gai honen inguruko intoxikazioan. Gezurrak esan baitituzte. Gure kideek lotsatuta egon behar lukete hemerotekara joan eta analisiak, informazioak, azalak eta tertulietako komentarioak berrikusita edo berriz irakurrita—modu eztabaidaezinean esaten baitziguten europarlamentuak ez zituela inoiz onartuko hiru diputatu horiek—, baina horrek, gainera, gogoeta eginarazi behar lieke gure gizarteei.\nAlbert Camusek eta Jean Danielek, kazetari libre gisa, Frantziako gizartearen gehiengoari aurre egin ziotenean Aljeriaren independentziaren inguruko informazioen harira, Camusek zera idatzi zuen: «Gizartea, distrai dezan onartzen badio ohorerik gabeko prentsa bati, lasterka doa esklabotasunerantz». Espainiak gogoeta egin beharko luke horren inguruan, ikusita zenbat gezur utzi dituen agerian auzi honek.


Hortaz, hortzak mozteko prest zaude marketinaren mundu bizkor eta zirraragarrian. Norberaren motibazioa garrantzitsua da, zalantzarik gabe, baina denboran probatutako aholkuei ere harrera egin behar diezu eta zure zereginetan eta lan ingurunean nola aplikatu ulertu behar duzu. Jarrai irakurtzen marketin industrian zauden bitartean ezagutzen, hazten eta hazten lagunduko dizuten bederatzi erakusle erabakigarri.\nJarrai begi bat industriaren aurrerapenetan - Dagoeneko ikasi duzu nola garrantzitsua den pentsamolde jakingarria izatea eta konturatzea ia edozein elkarreraginek ideia onak sor ditzakeela zure marketineko karrerarako. Era berean, gogor lan egin industriaren garapenetan. Merkataritza aldizkariek, webguneek eta blogek ikuspegi bikaina eskaintzen dute, ikuspegi berri eraginkorrak ezagutzen lagunduko zaituztenak bihurtu aurretik. Harpidetu Martech argitalpen honetara eta entzun Douglas Karr'S Martech Zone Elkarrizketak Podcast! Ezin izango dituzu artikulu guztiak ulertu, baina denborarekin zure ezagutza esponentzialki handituko duzu.\nSartu Marketin Komunitateetan - Marketin modernoa teknologiaren mende dago neurri handi batean baliabide urriko estrategiak modu eraginkorrean hedatu eta neurtzeko. Tresnak hemen daude laguntzeko eta tona bat ikas dezakezu gure komunitateko adituei galderak egiten. Ziurtatu sare sozialetako marketin komunitateekin bat egiten duzula, batez ere zure industrian marketinaz hitz egiten dutenekin. Ez dituzu elkarrizketa guztiak ulertuko, baina zure ezagutza denboran zehar zabaltzen lagunduko dizuten aholku bikainak jasoko dituzu.


Letrategia, idazle gazteen lantegia - Oihaneder Euskararen Etxea\nHasiera » Albisteak » Letrategia, idazle gazteen lantegia\nLetrategia, idazle gazteen lantegia\n2014-11-07 / oihaneder\nGazte batzuk, euskaraz idazteko zaletasuna eta idazle euskaldun bat, horiexek dira Letrategiaren osagaiak.\nGasteizko Udaleko Euskara Zerbitzuak Gasteizko hainbat ikastetxerekin batera abian jarri dute lantegi praktiko hau non euskaraz idazteko zaletasuna duten DBH 4. mailako eta batxilergoko ikasle batzuek Patxi Zubizarretaren laguntzarekin sormena eta idazmena landuko duten. Parte hartzaileek folklorean eta literatura unibertsalean sakontzeko aukera izango dute, hitza marrazkiarekin (komikia) eta musikarekin (kantua) lotuz sortzen den mundu kreatiboan, elipsian, deskribapenetan, estilo kontuetan, irakurgai zerrendetan murgilduz.\nLantegiaren helburuak, beraz, euskaraz idazteko zaletasuna piztea eta areagotzea, partaideei euskaraz jolasteko eta abesteko baliabideak eskaintzea eta familian, euskarazko harremana indartzea eta euskararen transmisioa izango dira.\nNeurri batean, gaur egungo Urruzuno literatur sariarekin alderatu daiteke, baina aukera askoz zabalagoa da, ez baitago lehiaketa bat gainditu beharrik eta ikasturte osoan luzatuko baita. Bestalde, aurten parte hartzaileek sortutako lanak erakusteko blog bat abian jartzeko asmoa dago.\nLantegia azaroaren 12an hasi eta maiatzera arte izango da, asteazkenetan, 18:00etatik 19:30era (hamabostean behin). Oihaneder Euskararen Etxean egingo da.\nIzena emateko azken eguna: Azaroak 10\nIzena emateko: Letrategia- galdetegia\nInformazio gehiago: eurcelay@vitoria-gasteiz.org // 945 16 15 88


75 Bihotzez - Caritas Bizkaia\nBizitza zaintzea da erronka. Arreta eta konpromisoa eskatzen dizkigu. Caritas gehien behar duten pertsonen zaintza lehenesten dugu, laztan lasai, egoki eta iraunkor gisa, herrialde pobretuetako herri eta komunitate arreben beharrak ere kontuan hartuz. Hori lortzeko, ezin dugu alde batera utzi geure barrunbearen zaintza, gure bizi-zentzua elikatuz, gure ingurunea zaintzen ere lan eginez, etxe komunari eusten ahaleginduz, eta Aita Santuak dioen bezala, ahizpa Lurraren intziriari kasu eginez, zeinak bat egiten baitu mundutik baztertutakoen intziriarekin, beste norabide bat eskatzen digun aldarri batekin. Gure bihotzaren ale honetan etapa honetako ahalegina partekatzen dugu, BBK Gizarte Ekintzaren laguntzarekin.


Kutsadura kimikoa dateke minbiziaren arrazoi nagusia\n2018ko abuztuaren 17a, ostirala | Ordua Euskal Herrian 07:47:25\nÂ«Pariseko deialdiaÂ» izena eman dioten manifestua sinatu zuten mediku eta zientzialari ospetsu ugarik, horien artean hainbat Nobel Sarik.\nManifestu horretan ohartarazten denez, ingurumeneko kutsadura kimikoa izan daiteke "gaur egun gizateriaren izurri nagusienetakoak diren minbizia, emankortasunik eza eta sortzetiko gaixotasunen antzeko egoeren arrazoi nagusienetakoa". Sinatzaileek Reach programa bultzatu eta aldarrikatu dute, eta programa horrek milaka eta milaka produktu kimiko berrikusi eta aztertu nahi lituzke, ingurumenera aurrenik, eta, elikadura-katera ondoren, pasatzen diren hondakinen jatorrian dauden produktuak, hain zuzen ere. Adituek salatu dutenez, ez dago produktu horien kaltegabetasuna frogatuko duen behar adina frogarik.\nParisen aurkeztutako datuak benetan kezkagarriak dira, edozein izutzeko modukoak: Europan bikoteen %15ak arazoak Ã»edo ezintasunakÃ» ditu seme-alabak edukitzeko. Bestetik, eta Medikuntzak aurrerapauso ugari egin dituen arren, haurren minbizia % 0,8 hazi omen da azken urteotan. Eta bi zifra negatibo horiek oso lotuak daude, mundu osotik heldutako adituen iritziz, azken hamarkada hauetan hainbeste ugaldu den kutsadurarekin, batez ere gai kimikoen eraginez ingurumenean sortu ohi denarekin. Eta aurreko datu horiek guztiak nahikoak ez badira, gogoratu Nazio Batuen Erakundeak asaldu endokrinoak eta fetoaren malformazioak eragin ditzaketen 12 substantzia kimiko identifikatu dituela.\nEgunero jaten ditugun janari freskoen %42,7k pestizida eta bestelako gai kimikoen hondakinak dauzkate, gure osasunarentzat kaltegarri izan daitezkeenak. Horregatik, garrantzi handikoa da jan aurretik fruta eta berdurak ondo-ondo garbitzea -mahatsak, marrubiak, letxuga, sagar eta tomateak batez ere, horiexek baitira pestizida gehien eduki ohi dituztenak-.


taula periodikoa elementu kimikoen antolaketa mota bat da. taularen forman nabarmen agertzen da antolamendua: bertan, elementu kimikoak beren atomo zenbakiaren, konfigurazio elektronikoaren eta propietate kimikoen arabera daude ordenaturik zazpi errenkada eta hemezortzi zutabetan. taula antolatzeko modu horrek antzekotasun periodikoak adierazten ditu; adibidez, antzeko portaera duten elementu kimikoak zutabe berean daude kokaturik. theodor benfeyren hitzetan, taula periodikoa «kimikaren bihotza da» eta haren garrantzia «konparagarria da eboluzioaren teoriarekin edo lege fisiko klasikoarekin».\ntaulan ageri diren errenkadak periodo hitzaz ezagutzen dira, eta zutabeak, talde hitzaz. zenbait taldek izen bereziak dituzte; adibidez: 17. taldeko elementuei halogeno deritze, eta 18. taldekoei gas noble. bestetik, lau bloke ezberdinetan banatzen da taula, eta propietate kimikoen arabera antolatzen dira taldeak. elementu guztiak ordena jakin batean kokatzen dira; horregatik, erraz ondoriozta daitezke elementuen propietateen arteko harremanak, eta taula periodikoa tresna baliogarria da elementuen portaera kimikoa aztertzeko. kimikaren arloan erabiltzeaz gain, beste hainbat zientzietan ere erabiltzen da.\ntaula periodikoaren lehen bertsioa 1869. urtean argitaratu zen, dmitri mendeleieven eskutik. berak elementuen joera periodikoak erakusteko prestatu zuen taula, eta horretarako, elementuak propietate kimikoen arabera sailkatu zituen. bestetik, julius lothar meyerrek ere antzeko beste taula bat garatu zuen 1870ean, baina sailkapena propietate fisikoen eta atomoen arabera eginez. mendeleievek ordu arte ezezagunak ziren elementu batzuen propietateak aurreikusi zituen, eta aldi berean, elementu ezezagun horiek taularen leku hutsetan kokaturik egongo zirela iradoki zuen. gerora, elementu berriak aurkitzean, mendeleievek eginiko iragarpen gehienak zuzenak zirela egiaztatu zen.\nordutik aurrera, taula garatuz eta zuzenduz joan da etengabe. elementu berrien aurkikuntzak eta eredu teoriko berrien garapenak joera kimikoen azterketa ahalbidetu du, eta horrekin batera, taula periodikoaren hobekuntzak osatu dira. taula periodikoaren gaur egungo egitura alfred wernerrek egindakoa da, mendeleieven eredua eredutzat hartuz.\ntaularen adierazpen grafikoa\ntaula periodikoaren ortotipografia eta bestelako informazioak\n1 Taularen adierazpen grafikoa\n2 Taula periodikoaren ortotipografia eta bestelako informazioak\n2.1 Elementu kimikoen izena eta ikurra\n3 Taula periodikoaren historia\n3.1 Sistematizaziorako lehenengo saiakerak\n3.2 Elementuen aurkikuntza\n3.3 Elementuen nozioa eta propietate periodikoak\n3.4 Masa atomikoak\n3.5 Mendeleieven taula


Akats ortografikorik gabe ez ezik, lexiko zuzen eta eguneratuarekin ere euskaraz idazten laguntzen duen tresna aurkeztu du UZEIk: Hobelex, euskarazko lehen lexiko-zuzentzailea. Euskara batuan egoki idatzi ahal izateko tresna lagungarria da Hobelex. Izan ere, zuzentzaile ortografikoek akats ortografikoei erreparatzen diete, ez, ordea, lexikoari. Hutsune hori betetzera dator Hobelex. Horretarako, Euskaltzaindiaren arauak eta Eusko Jaurlaritzako Terminologia Batzordearen erabakiak eta irizpideak ditu oinarri. Gainera, etengabe eguneratzen da Hobelex. Erabilera erraza du, erabiltzailea idazten ari den bitartean egiaztatzen baititu testuko hitzak, zuzenak ez direnak edota hobe daitezkeenak azpimarratuta. Azpimarratutako hitzen gainean klik eginda, zuzenketa proposamenak ikusten ditu erabiltzaileak. Doako tresna da Hobelex, eta www.uzei.com/hobelex helbidean deskarga daiteke. Oraingoz, Microsoft Office-n programetan erabil daiteke.\nEDORTA AGIRRE sukaldaritzan adituak Elikadura Hiztegia eta Elikadura Hiztegi Entziklopedikoa paratu ditu sarean kontsultak egiteko. Elikadurarekin zerikusia duten hainbat gai landu ditu bi lanotan: sukaldaritza, elikaduraren antropologia, gastronomia, nutrizioa, enologia... Elikadura Hiztegian, euskal hitza, sinonimoak, izen zientifikoa (biziduna bada) eta espainolezko, frantsesezko eta ingelesezko baliokideak azaldu ditu. Elikadura Hiztegi Entziklopedikoan, aldiz, beste hainbat arlo landu ditu: hitzen etimologia, jatorria, azalpena, bilakaera historikoa, balio gastronomiko eta nutrizionala, Euskal Herriarekin duen lotura... Lau mila hitzetik gora bildu ditu bi hiztegietan, baina oraindik ere hitz gehiago ikertzeko asmoa du Agirrek. Bitartean, orain artekoak kontsultatzeko aukera eskaintzen dute aipaturiko lanek.\nGALDAKAOKO Udal Euskaltegiak 600 ariketa baino gehiago ipini ditu sarean edozein euskara ikaslerentzat eskuragarri: aditza, deklinabidea, joskera, entzumena nahiz irakurmena lantzeko ariketak, mailaka; A1 eta A2 mailetarako hiztegi irudidun musikatuak eta bakarka egiteko sekuentzia didaktikoak. Horrez gain, bestelako edukiak ere ipini dituzte, hala nola, atsotitzak, asteroko bideoa, estekak... Horiek guztiak eskuratzeko, http://www.galdakao.net/euskaltegi webgunera jo behar da.\nANDROID sistema eragilearen bertsio berria, Android 5.0 Lollipop izenekoa, euskaraz ere erabili ahal izango da, Googlek jakinarazi duenez. Beste hainbat berrikuntzaren artean, 15 hizkuntza gehiago baliatzeko aukera gehitu diote, eta tartean da euskara, galiziera, tamila eta beste zenbaitekin batera. Horrenbestez, behin sistema eragilea eguneratzeko aukera dagoenean, euskararen aldeko hautua egin ahal izango dute erabiltzaileek.


Ia 13.000 pertsonak hartu dute parte Hezkuntzako ibilbide historiko-artistikoetan | El Correo\nIa 13.000 pertsonak hartu dute parte Hezkuntzako ibilbide historiko-artistikoetan\nSERGIO EGUÍA Viernes, 16 junio 2017, 02:09\nGasteizko Udaleko Hezkuntza Zerbitzuak eskaintzen dituen ibilbide historiko-artistikoek heziketarako espazio bihurtu dute hiria 12.866 ikasle eta helduen taldeentzat. Kultura, Hezkuntza eta Kirol Arloko arduradunaren hitzetan, Gasteiz Hiri Hezitzailea izateak, besteak beste, hezkuntza eskolaz haratago joatea esan nahi du, bai garatzen den denborari, bai espazioari dagokienez.\nEstíbaliz Canto zinegotziak azaldu duenez, Hezkuntza Zerbitzuaren ibilbide historiko-artistikoen programak horretan laguntzen du, ikasleei zein helduen taldeei ibilbide didaktikoak eskaintzen baitzaizkie hiriko hainbat baliabide eta zerbitzu ezagut ditzaten, besteak beste, udaletxea, Alde Zaharra, Zabalgunea, San Pedro, Santa Maria katedrala, Udal Artxiboa eta Arabako Lurralde Historikoko Artxiboa; hartara, kultura-ondarea tresna pedagogikoa bihurtzen da, gaitasun sozial eta zibikoa lantzeko.\n2016-2017 ikasturtean, 1.182 helduk eta 80 ikastetxetako 11.682 ikaslek hartu dute parte ibilbideetan. Garai historiko jakin baten ezaugarriak eta gaurko hirian izan duten eragina ezagutzeko aukera ematen dute ibilbideek, eta kultura ondasunei balio sinbolikoa ematen, ondare bihurturik. Izan ere, ondarea, historia eta kulturarekin batera, ezinbestekoa da nork bere burua, bere taldea eta bizi den mundua ulertzeko, eta gizarte kohesioa eta elkarrekiko begirunea sustatzen ditu, amaitu du Cantok.\nUdal Bandak aire zabaleko kontzertuen barruko formatu berria aurkeztuko du gaur, San Martinen Urtaranen gobernuak uztailera aurreratuko du 2018rako ordenantza fiskalen eztabaida


"Etxe inguruko larreetan eta basoetan ditut artaldeak" - Gorbeialdea - Alea.eus\nMirian Biteri 2018-09-27 10:14\nTxikitatik izan dut gustuko. Umea nintzela, eskolatik itzultzean, bildotsekin jolasten nuen, nire panpinak ziren. Gero, 16 urte nituenean, aita hil zitzaigun eta nik hartu nuen artaldearen ardura; anaia garraiolaria zen eta kanpoan ematen zuen denbora asko. Hasieran, dena dela, sei urte eman nituen ardiak zaintzen eta Murgiako Talleres Zuian. Ezkontzean, gizonak kanpoan lan egiten zuenez, ardiekin geratu nintzen. Egun, 230 ditut.\nAltube gainean bizi zara. Leku ona honetarako...\nEtxeko inguruko larreetan eta basoetan izaten ditut artaldeak; ez naiz larregi mugitu behar. Gorbeiako goiko partea ez da oso zabala eta abere asko dago. Etxe ondoan izanda, gainera, hobeto kontrolatzen ditut ardiak; gainean nago beti.\nOker ez banago, beste artzainetatik zerbaitek bereizten zaitu, ezta?\nBai. Betidanik taldeka izan ditut ardiak banatuta eta kolore ezberdinekin margotuta. Horrela hobeto moldatzen naiz, lana errazten dit.\nZure bildotsek Euskal Labela dute...\nHala da. Kalitatearen alde egin dut apustua; kanpoan daudenean larreetan topatutakoa jaten dute, eta etxean, neguan eta udan, modu naturalean sikatu den belar-zamak dituzte eskura; hemen ez dira plastikozko bolak erabiltzen. Pentsua ere ona da, oloaz eta garagar-irinaz egina.\nDagoeneko 71 urte dituzu. Adina aurrera doa. Etxean baduzu norbait ogibidearekin jarraitzeko prest dagoena?\nOndo diozu, urteak aurrera doaz eta gorputzak igarri egiten du; dagoeneko ezin dugu egin lehen egiten genituen lan asko. Kanpainak zortzi hilabete irauten du, eta amaierarako leher eginda nago. Horregatik norbaiten bila gabiltza, artaldeaz arduratuko dena. Ea baten bat agertzen den, etxean inork ez duelako honekin jarraitu nahi. Gogorra da baina ogibidea erakusteko prest nago.\nAdministrazioek nahikoa laguntzen dutela uste duzu?\nEz, gauza larregi eskatzen dituzte gaur egun. Orain dela gutxira arte, bakoitzak ahal zuena egiten zuen; baina, bat-batean, denetarik eskatzen hasi ziren, eta guztia betetzea oso zaila da. Esaterako, jezte-gelan azulejoak izatea eskatzen dute; gehiegizkoa da.\nAmaitu aurretik, zer iruditzen zaizu horren gaineko entzunezkoa egitea?\nPrimeran. Oso proiektu interesgarria iruditzen zait, eta amaituta dagoenean, oso ondo geratuko da. Ezinbestekoa da sekretutxoak jasotzea; adibidez, artzain batzuek kutxa batekin jezten dutela; ardiak kutxa azpitik pasatzen joaten dira.


Apirilaren 21ean, larunbata, Anbolo Egunaren lehen jaia ospatuko dute Elgoibarko gazteek - Elgoibarko Udala\nApirilaren 21ean, larunbata, Anbolo Egunaren lehen jaia ospatuko dute Elgoibarko gazteek\nApirilaren 21ean, larunbata, herriko hainbat gaztek, Elgoibarko Udaleko Haur, Nerabe eta Gazteria Sustapeneko Sailarekin elkarlanean, herriko gazteentzako egun osoko jai bat antolatu dute.\nAbentura parkea, herriko musikari gazteen kalejira, herri bazkaria Maalako parkean, txaranga, kontzertuak eta beste hainbat ekintza antolatu dira.\nMaalako parkean egingo den bazkariko tiketak erosteko aukera, gaurtik hasi eta apirilaren 8ra arte irekita egongo da. Internet bidez erosi beharko dira ondorengo loturan: https://labur.eus/anboloeguna\nOspakizun honen helburu nagusia herriko gazte kuadrillak elkarren artean harremantzea eta gazteen benetako parte-hartzea sustatzea da. Horregatik, Elgoibarko Udaleko Haur, Nerabe eta Gazteria Sustapeneko Sailak prestaketa lanetan parte hartu nahi izan duten herriko hainbat gazterekin elkarlanean antolatutako jaia izango da Anbolo Eguna.\nHonez gain, Morkaiko Mendizale Elkartearen eta Inazio Bereziartua Musika Eskolaren laguntza ezinbestekoa izan da eguna prestatzeko. Gazteentzako jai hau antolatzerako orduan, Udalak 18-31 urte bitarteko Elgoibarko 12 laguneko gazte talde batekin izandako elkarlana eta herriko elkarte eragile ezberdinekin izandako lankidetza ere oso garrantzitsuak izan dira.\nAntolatzaileek adierazi dutenez, herritarren harrera zein izango den ikusteko badago ere, ez da urte bateko kontua izateko sortu Anbolo Eguna. Elgoibartarrentzat horren ezaguna izan zen Anbolo loritoa berpiztu nahi izan dute eta herriko pertsonaia moduan aurkeztu. Jakina da Anbolo nahiko bihurria eta "maketoa" zela, baina 10 urteren ostean, bere itzuleran, pertsonaia euskaltzale eta esker oneko bezala aurkeztuko da herritarren artean.\nHala, egun osoko egitaraua aurkeztu dute. Goizean goiz Kalegoen plazan muntatuko den abentura parke batekin hasiko da eguna. Bertan, tirolina bat izango da San Bartolome elizatik plazaren erdiraino, eskalada egiteko aukera ere izango da, eta futbolin erraldoi bat muntatuko da frontoian, Morkaiko Mendizale Elkartearen ezinbesteko laguntzarekin. Horren ohikoak ez diren kirol ezberdinak erakutsi eta herriko plazan praktikatzeko aukera eskaini nahi da. Eguerdi aldera, txupinazoa jaurtiko da Kalegoen plazan, eta Anbolo jaitsiko da Elizako balkoitik behera. Ondoren, herriko trikitilari eta pandero-joleekin kalejira bat egin eta 15:00ak aldera herri bazkaria egingo da Maalako parkean. Bazkal ostean Bingo solidarioan parte hartzeko aukera izango da. Bertan batuko den diruaren erdia, saritan banatuko da eta beste erdia, Nuala Elkarteari emango zaio. Nuala elkartea 2017an sortu zen Elgoibarren Aniztasun Funtzionala duten pertsonen inklusioaren alde borroka egiteko helburuarekin.\nArratsaldearekin jarraituz, Dj IonSan herriko gazteak modako kantuekin osatutako dantza saioa eskainiko du, eta ostean, Inazio Bereziartua Musika Eskolako BetiSUA txarangarekin eta Kittu taldearekin kalejira egingo da Maalako parketik Kalegoen plazaraino. Tartean, Lorituaneko aldapan talde argazkia ateratzeko unea izango da.\nIluntzean, kontzertuen gunea, Maalako parkea izango da. Lehen kontzertua NERABE taldeak eskainiko du. 2017ko udan "Toki-On" izeneko kantua aurkeztu zuten, eta Top Gaztean lehen\npostuetan izan da hainbat astez. 80. Hamarkadako indie rock ukitu, erritmo dantzagarri eta abesti zuzenekin datoz, Sara Zozaya taldeko liderraren ahots bereizgarria lagun dutela. Ondoren, LITTLE MARTIN SELEKTA DJaren musikaz gozatzeko aukera izango da, eta eguna bukatzeko, DJ JOTATXOk, euskal musika dantzagarrienekin sortutako dantzaldia eskainiko digu.\nBazkariko tiketak erosteko aukera\nInternet bidez erosi ahal izango dira bazkariko tiketak, 17€ren truke (https://www.labur.eus/anboloeguna). Bi menu ezberdin eskainiko dira aukeran, eta horietako bat barazki-jaleentzako aproposa izango da.\nBazkariko prezioaren barruan, ondoren ospatuko den bingo solidarioan parte hartzeko kartoi bat ere eskainiko da.\nIzen ematea bakarka edo taldean egin ahal izango da. Bazkariko erreserba egiteko azken eguna apirilaren 8a, igandea, izango da. Kontuan izan erreserba behin betikoa izan dadin, galdetegia erantzun eta ordainketa eginda egon behar dela. Plaza mugatuak dira, beraz, lehenbailehen erreserba egiteko gomendioa egin dute antolatzaileek.


Kanpoko eta barneko geografiak : Oarsoaldeko Hitza\nKanpoko eta barneko geografiak\nUda usaina-edo etorri den honetan, asko izango gara nora edo hara bidaiatzeko maletak prestatzen gabiltzanak. Eta oinetako eroso, eguzkitako betaurreko eta galtza motzak bildu artean, bidaiatzeak zer duen erakargarri ibiliko zaigu akaso buruan bueltaka.\nBidaiatzea leku berriak ezagutzea da; janari, jende, hiri, mendi eta giro berriak ezagutzea. Baina hori baino gehiago ere bada. Bada norbere burua ezagutzea ere. Kanporakoak eta barrurakoak, bi norabidetakoak izan ohi dira bidaiak. Hankapekoa da ezagutzen den lur bat; hanka gainekoa, bestea. Izan ere, gure burua leku, egoera, giro berri batean aurkitzeak ordura arte ezagutzen ez genuen beste gu bat zabal diezaguke begien aurrean; bizitako eta bisitatutako egoera zein leku berriek txoko berriak irekitzen dizkigute gure baitan. Geografiak zabaltzen dira.\nBaten batek esan lezake, eta ez zaio arrazoirik faltako, bidaiena aitzakia izan daitekeela; urrutira joan gabe ere, zentzumenak zorroztuz gero, aurki litezkeela leku, egoera eta giro berriak gure herrian bertan, gure kale eta inguruetan. Eta, neurri batean, horrela da: begirada da batez ere bidaiatzen ari garenean aldatzen duguna; adi joaten gara, erne begiratzen dugu, egarriz dastatzen. Ariketa ona litzateke gure herrian bertan begirada zorroztuta bizitzen saiatzea, nola lekuak hala gure burua, gehiagotan deskubritu ditzagun. Baina horrek ere badu tranpa: egunerokoa eta errutina dugulako da posible ezberdina, deskubritzea, bidaia. Begirada zorroztuta egunerokoari ezberdin begiratuko bagenio, errutina bihurtuko litzateke hori ere, ez litzateke ezberdina izango.\nBidaiatzeak dakartzan deserosotasunen artean denak ez dira gustukoak. Eta ez naiz garbitasun, edo etxeko bestelako erasotasun faltaz ari. Bizitzea bera bezala, bidaiatzea ere kontraesanez beteta egoten da. Beti izango dugu hanka bat lokatzetan sartuta. Batez ere leku exotikoetara, batez ere leku merkeetara bidaiatzeak berarekin dakar, ezinbestean, besteek aberats ikusiko gaituztela jakitea, europar, eskubidedun, pribilegiodun. Bertakoen artean ezberdin izango gara eta, seguruenik, goragoko maila batekoak. Begirada antropologiko interesgarri kulturzaleaz ez dute deus ere ikusiko eta, aitzitik, diru-zorro hankaduntzat hartuko gaituzte. Eta arrazoi izango dute. Hori ere bagarelako. Eta, noski: bidaiari izango naiz eta ez etorkin. Zerbaitegatik dugu pasaportea: aberatsak eta pobreak banatzen dituen harresiaren alde honetakoak, alde onekoak, garela baieztatzen duen papera. Maletan sartu beharrekoen zerrenda adina luzatzen da kontraesanena. Edo gehiago.\nLuxu handi bat da bidaiatzea. Seguruenik, gainerako luxuen antzera, beste batzuen miserien kontura bihurtzen dena luxu. Kontraesanak kontraesan, ordea, ematen dizkigun alde onei begiratuta egiten dugu bidaian aurrera, bizitzan bezala.\nMaletan eramango dut hausnarketa hau ere.


Entrenamendu solidario tradizionalaren arrakasta berri bat | DONOSTIARRAK Kirol-Kluba\nEntrenamendu solidario tradizionalaren arrakasta berri bat\n2019, Abendua 31 - 00:00 | muralde\n2019. urtea amaitzearekin batera, eta klubaren ohiturei eutsiz, abenduaren 29an, igandea, ohiko entrenamendu solidarioa egin zen, Kiloaren entrenamendua ere deitua. Goizeko 11,00etan zen hitzordua, Ondarretako hondartzako Arrapalan.\nEguna hotz zegoen egunsentian, baina zerua oskarbi. Hitzordura hurbiltzera gonbidatzeaz gain, kausa polit eta on baten alde laguntzera gonbidatzen zuen, galkorra ez zen janaria ekarriz. Parte-hartzaile bakoitzak kilo bateko janari ez-galkorra ekarri zuen. Ekarpen horri esker kutxa asko betetzea lortu genuen, eta egunotan Elikagaien Bankura eramango dira.\nAzkenean jende ugari gerturatu zen entrenamendu solidarioan parte hartzera: bazkide ugari euren seme-alabekin, bilobekin, ilobekin, lehengusu eta bizilagunekin, eta bestelako familiako kide eta lagunekin. Hitzorduan eskatzen zen bezala, Donostiarrak familia handi hau biltzeko momentu familiar batean bilakatu zen.\n11,00etan, irteera neutroa eman zitzaion entrenamenduari. Alaznek eta Fidelek hesia jarri zieten parte hartzaile guztiei Hegalak-eraino eta buelta eman ondoren haur guztiei irteera ematen zitzaien helmugaraino, Ondarretako Arrapalan zegoena.\nAzken batean, klubaren festa polita beste denboraldi bati amaiera emateko, eta gainera arrazoi on baten alde elkarlanean.\nLuis Peralta, ez gara nekatuko zure lana eskertzen klubeko gertaera guztien unerik nabarmenenak hilezkor bihurtuz. Eskerrik asko zuri ere.\nEta zuei guztioi, 2020 zoriontsu bat opa dizuegu, osasun piloarekin… eta batzen gaituen hobby hau, lagunarterik hoberenean kilometroak egiten jarraitzea, luzaroan partekatzen jarrai dezagun… Urte Berri On!!!\nEntrenamendu solidarioa (Luis Peraltaren argazkiak)


19:59, 22 azaroa 2021 ezb. hist +1 t Lankide eztabaida:MerZab  →Mirenar lankidearen galderak (13:11, 15 azaroa 2021) azken aldaketa Etiketa: 2017 wikitestu editorearekin\n20:28, 15 azaroa 2021 ezb. hist +8 Lankide eztabaida:MerZab  →Mirenar lankidearen galderak (13:11, 15 azaroa 2021) Etiketa: 2017 wikitestu editorearekin\n20:27, 15 azaroa 2021 ezb. hist 0 Lankide eztabaida:MerZab  →Mirenar lankidearen galderak (13:11, 15 azaroa 2021) Etiketa: 2017 wikitestu editorearekin\n20:27, 15 azaroa 2021 ezb. hist +280 Lankide eztabaida:MerZab  →Mirenar lankidearen galderak (13:11, 15 azaroa 2021) Etiketa: 2017 wikitestu editorearekin\n20:11, 15 azaroa 2021 ezb. hist +619 Lankide eztabaida:MerZab  →Mirenar lankidearen galderak (13:11, 15 azaroa 2021) Etiketa: 2017 wikitestu editorearekin\n19:27, 11 azaroa 2021 (ezb. | hist) . . +42 . . Commons Wikidatara lotu Wikipedia:Txokoa eztabaidan (Ezkutatu)\n17:24, 11 azaroa 2021 (ezb. | hist) . . +742 . . B Commons Wikidatara lotu Wikipedia:Txokoa eztabaidan (Ezkutatu)\n19:42, 10 azaroa 2021 ezb. hist −4 t Donostiako Udal Liburutegien Sarea  →Donostiako udal liburutegien egoitzak azken aldaketa Etiketa: Ikusizko edizioa\n18:30, 9 azaroa 2021 ezb. hist +116 Donostiako Udal Liburutegien Sarea  Etiketa: Ikusizko edizioa\n18:27, 9 azaroa 2021 ezb. hist +26 Lugaritz kultur etxea  azken aldaketa Etiketa: Ikusizko edizioa\n23:08, 23 urria 2021 ezb. hist +132 Josu Andueza  azken aldaketa Etiketak: Ikusizko edizioa Mugikor edizioa Mugikor web edizioa\n16:40, 21 iraila 2021 ezb. hist +230 Miren Agur Meabe  Etiketa: Ikusizko edizioa\n16:00, 21 iraila 2021 ezb. hist −103 t Miren Agur Meabe  →Sariak eta Merezimenduak Etiketa: Ikusizko edizioa\n15:59, 21 iraila 2021 ezb. hist +461 t Miren Agur Meabe  →Sariak eta Merezimenduak Etiketa: Ikusizko edizioa\n11:53, 10 uztaila 2021 ezb. hist +84 Madalenak (Errenteria)  Etiketa: Ikusizko edizioa\n11:49, 10 uztaila 2021 ezb. hist +1 t Zentenarioa  →Zentenarioa Erenterian Etiketa: Ikusizko edizioa\n11:42, 10 uztaila 2021 ezb. hist −11 t Lekuona (eraikina)  Etiketa: Ikusizko edizioa\n11:17, 10 uztaila 2021 ezb. hist −2.707 Lankide:MerZab/Proba orria  Orrialdetik eduki guztia ezabatzen azken aldaketa Etiketak: Ikusizko edizioa Husten Manual revert\n11:16, 10 uztaila 2021 ezb. hist +3 t Zentenarioa  →Kanpo estekak Etiketa: Ikusizko edizioa\n11:15, 10 uztaila 2021 ezb. hist +366 Zentenarioa  Etiketa: Ikusizko edizioa\n11:13, 10 uztaila 2021 ezb. hist −355 Zentenarioa  Etiketa: 2017 wikitestu editorearekin\n11:11, 10 uztaila 2021 ezb. hist +420 Zentenarioa  Etiketa: Ikusizko edizioa\n11:01, 10 uztaila 2021 ezb. hist +18 Zentenarioa  Etiketa: 2017 wikitestu editorearekin\n11:00, 10 uztaila 2021 ezb. hist +46 t Zentenarioa  →Kanpo estekak Etiketa: Ikusizko edizioa\n11:00, 10 uztaila 2021 ezb. hist −288 Zentenarioa  Etiketa: 2017 wikitestu editorearekin\n10:59, 10 uztaila 2021 ezb. hist +25 t Zentenarioa  Kategoria:Errenteria gehitua HotCat bitartez\n10:59, 10 uztaila 2021 ezb. hist +40 t Zentenarioa  Kategoria:Jaietako euskal abestiak gehitua HotCat bitartez\n10:59, 10 uztaila 2021 ezb. hist +2.924 B Zentenarioa  Orri berria: «'''''Zentenarioa''''' (gaztelaniaz: ''El Centenario'') Errenteriako Madalena jaietan jotzen den kalejira da, Jose Erbitik 1881ean konposatua. Jaien hasieran, txupinazoarekin batera, Udaletxe plazan jotzen da eta festen amaiera ekitaldi bezala Zumardian. == Eduki-taula == * 1 Historia ** Lankide:MerZab/Proba or...» Etiketa: 2017 wikitestu editorearekin\n10:58, 10 uztaila 2021 ezb. hist +143 Lankide:MerZab/Proba orria  →Erreferentziak Etiketak: 2017 wikitestu editorearekin Reverted\n10:55, 10 uztaila 2021 ezb. hist +395 Lankide:MerZab/Proba orria  →Historia Etiketak: Ikusizko edizioa Reverted\n10:50, 10 uztaila 2021 ezb. hist +961 Lankide:MerZab/Proba orria  Etiketak: Ikusizko edizioa Reverted\n10:36, 10 uztaila 2021 ezb. hist +865 Lankide:MerZab/Proba orria  Etiketak: Ikusizko edizioa Reverted\n17:56, 26 ekaina 2021 ezb. hist −15 Lekuona (enpresa)  Etiketak: 2017 wikitestu editorearekin Manual revert\n17:55, 26 ekaina 2021 ezb. hist +20 Lekuona (enpresa)  Etiketak: 2017 wikitestu editorearekin Reverted\n17:54, 26 ekaina 2021 ezb. hist −5 t Lekuona (enpresa)  Etiketak: 2017 wikitestu editorearekin Reverted\n11:52, 26 ekaina 2021 ezb. hist +4 Lekuona (eraikina)  →Erabilerak Etiketa: Ikusizko edizioa\n11:52, 26 ekaina 2021 ezb. hist +890 Lekuona (eraikina)  Etiketa: Ikusizko edizioa\n11:32, 26 ekaina 2021 ezb. hist +221 Lekuona (eraikina)  Etiketa: Ikusizko edizioa\n11:29, 26 ekaina 2021 ezb. hist +12 Lekuona (eraikina)  Etiketa: Ikusizko edizioa\n11:28, 26 ekaina 2021 ezb. hist +476 B Lekuona (eraikina)  Orri berria: «'''Lekuona''' Errenterian (Gipuzkoa) dagoen eraikin bat da. 1963an eraiki zenetik hainbat erabilpen izan ditu; 2007 arte okindegia eta 2021|2021...» Etiketa: Ikusizko edizioa\n11:23, 26 ekaina 2021 ezb. hist −14 Lankide:MerZab/Proba orria  Etiketak: Ikusizko edizioa Reverted\n11:21, 26 ekaina 2021 ezb. hist +357 Lankide:MerZab/Proba orria  Etiketak: Ikusizko edizioa Reverted\n15:09, 22 ekaina 2021 ezb. hist −1 t Donostiako Udal Liburutegien Sarea  Etiketa: Ikusizko edizioa\n18:05, 14 ekaina 2021 ezb. hist 0 t Toallaren eguna  Etiketa: Ikusizko edizioa\n17:54, 14 ekaina 2021 ezb. hist −11 Toallaren eguna  Etiketa: Ikusizko edizioa\n14:14, 25 maiatza 2021 ezb. hist −5.611 Douglas Adams  Etiketa: 2017 wikitestu editorearekin\n14:10, 25 maiatza 2021 ezb. hist +6.396 Toallaren eguna  Etiketa: 2017 wikitestu editorearekin\n19:17, 21 maiatza 2021 ezb. hist −638 Ubik (liburutegia)  Programa hau existitzen denaren probarik ez da azken aldaketa Etiketa: Ikusizko edizioa\n18:46, 21 maiatza 2021 ezb. hist +350 Sakela  →Jatorria: #1Lib1Ref azken aldaketa Etiketa: Ikusizko edizioa\n18:41, 21 maiatza 2021 ezb. hist −52 Lucía Hiriart  azken aldaketa Etiketa: Ikusizko edizioa


Hegazkin bat bete ilusio | Kirola | Berria\nHegazkin bat bete ilusio\nAthletic Bukaresten dago jada, eta gaur gauean entrenatuko da lehen eta azkeneko aldiz Estadio Nazionalean\nIker Muniainek ez du azken saioa amaitu, baina bihar jokatzeko prest egongo da\nLoiuko aireportutik Bukarestekora eraman duen Jumbo hegazkin itzelaren tamainako ilusioarekin iritsi zen atzo gauean Athletic Errumaniako hiriburura. Ez da gutxiagorako, 35 urte luze joan dira talde zuri-gorriak azkeneko aldiz Europako lehiaketa bateko final bat jokatu zuenetik. Zuri-gorrien ilusioaren zakua gainezka dago, eta konfiantzarena ere betea dago. Hori ere ez da harritzekoa. Finalera iristeko egindako bide ikusgarria edonor harrotzeko modukoa da. Hori bai, ilusioa ez bezala, konfiantza kudeatu beharra dago. Zergatik? Azken urratsa falta baita egiteko, zailena: bihar Atletico Madrili irabaztea, hain zuzen.\nArratsaldeko laurak baino minutu batzuk lehenago abiatu zen Loiutik finaleko protagonista nagusiak zeramatzan hegazkina. Ordu laurden eskas lehenago iritsi ziren Athleticeko jokalari eta entrenatzaileak aireportura, goizean ere lanean aritu baitziren Lezaman. Eguneko lan saioak, gainera, eman zuen berririk. Izan ere, Iker Muniainek ez zuen entrenamendua amaitu. Erdilari nafarrak ez ditu jokatu Ligako azken bi partidak, giharretako mina dela eta. Hala ere, ondo bidean, bihar jokatu egingo du. Aurretik Europako Ligan jokatutako hainbat partidatan ere azken unera arte egon behar izan du zain Marcelo Bielsak Muniaini hasierako hamaikakoan toki bat egiteko, eta azkenean beti jokatu du. Athletic gaur gauean entrenatuko da lehen eta azkeneko aldiz Estadio Nazionalean.\nLezamako lana amaituta, Jose Maria Amorrortu Athleticeko kirol zuzendariak agerraldi bat egin zuen finalaz hitz egiteko. Amorrortuk aitortu zuen «zaila» dela hitzekin azaltzea une hauetako bizipenak. «Harro egon behar dugu klub honetako kide izateaz, eta bere balioei eutsita Athleticek lehiakor izaten jarraitzen duelako». Amorrortuk, halaber, «taldearen eta jarraitzaileen indarra» azpimarratu zuen.\nAthleticek 1977an Juventusen aurka jokatu eta galdu zuen UEFA kopako finala, eta talde hartako kide izan zen Amorrortu. «Azken egunetan sarri elkartu gara, eta, egia esanda, antzekotasun handiak daude orduko eta egungo taldeen artean: biak dira ausartak eta langile nekaezinak. Orduan ere bi final jokatu genituen. Ona da bi garai horien artean zubi bat izatea, eta etorkizunerako ere beste bat eraikitzea. Badakigu bihar zer dugu jokoan, baina pizgarri bat dugu: jendearen ilusioa. Horrek indarra emango digu aurreikuspenak betetzeko eta egindakoa sendotzeko. 1977ko finala betiko oroimenean gera dadin nahi dugu».\nAthleticeko kirol zuzendariak ondo ezagutzen du finaleko aurkaria, 2006tik 2011ra Atletico Madrileko harrobiko arduradun izan baitzen. Argi du partida «berezia» izango dela. «Bukaresten jokatuko duten hainbat jokalari nirekin egon dira gazte-gazteetatik. Bi taldeen historiari erreparatuta, argi dago lotura estua dagoela. Une aproposa da zuri-gorrien arteko batasuna sustatzeko, eta finala festa bat izan dadin».\nKirol zuzendariak ez zuen inongo faboritorik aipatu nahi izan. «Atletico Madrilek bere titulu historiagatik irabazi nahi du. Guk, ordea, ilusio historia bat dugu. Beharra sendotasun bilakatu nahi dugu. Espero dezagun jokatuko ditugun bi finalek indarra ematea hobetzen joateko eta etorkizunerantz urratsak egiten joateko».\nKirol zuzendariak azpimarratu zuenez, Atletico Madril «punta-puntako» taldea da, eta «beti ditu lehen mailako jokalariak»; Diego, Arda Turan edo Falcao, adibidez. Baina nabarmendu zuen Athleticek «talde baten indarra eta zaleen babesa» duela. «Sasoi honetan, Athleticek oso maila handiko taldeak gainditu ditu, eta argi utzi du onenekin egon daitekeela. Biharkoa beste aukera bat izan daiteke hori berriro erakusteko».\nKirol arduradun gorena izanik, Bielsaren eta Fernando Llorenteren kontratu berritzeez ere galdetu zioten. Kirol zuzendariaren arabera, «funtsezkoa» da argentinarrak jarraitzea, «hasitako proiektua sendotu dadin eta jokalari guztiek hobetu dezaten». Amorrortuk Bielsaren lan egiteko era goraipatu zuen. «Ez da ohiko entrenatzaile bat. Jokalari guztiek euren beharra hobeto egitea lortu du. Horregatik behar dugu baietz esatea, baina ezin dugu presionatu. Baikor nago, hala ere. Nola ez naiz baikor egongo? Horrela sentitzen dut». Llorenteri dagokionez, esan zuen denek nahi dutela kontratua berritzea, eta kluba «lanean» ari dela. Gai horiek guztiak bazter geratuko dira gutxienez etzi arte. Orain gauza batek axola du: biharko partidak, biharko final historikoak.


Bigarren egia, Kategoria Posizioa, konpainiek merkatuan nola lehiatzen duten, eta merkatuan posizioak nola aginduko duen arrakasta da. Jarraian, kontzeptu honen azalpen laburra da, posizio bakoitzaren adibideekin batera. (egilearen oharra: Egia honen oinarria nire garapen pertsonalean zehar irakurritako liburu batetik sortu zela uste dut, beraz, ezaguna iruditzen bazaizu, edo liburuaren egilea bazara, mesedez, jakinarazi iezadazu. Saiatu naiz ia bi hamarkadatan nire jatorrizko iturria aurkitzeko)\nOrain, azter dezagun posizio bakoitza banan-banan, posizio bakoitza nola desberdintzen den ikusteko. Ariketa honetarako, kola kategoria erabil dezakegu, jende gehienak ondo ulertzen baitu.\nKokea, noski, liderra da. Edonon daude, eta haien errentagarritasuna mitikoa da. Lider baten adibide nagusia dira. Eta Pepsin lehiakide handia dutenez, benetan ezin dute merkatu kuota gehiagoren jabe izan. Beraz, hazteko duten benetako aukera bakarra merkatu berrietan sartzea da. Zergatik? Txinako banaketa irekitzea Pepsi Safeway-tik ateratzea baino merkeagoa delako.\nPepsi Bigarren indartsua da. Nonahi ere badaude, eta benetan kokearen alternatiba bakarra dela pentsatzen da. Orduan, nola hazten dira? Partekatzea Kokei kentzea garestia eta zaila da, baina kokean kokatu eta urtebetera Txinan sartzea askoz ere errazagoa eta merkeagoa da. Coke-ren kategoriaren hazkundeari ekingo diote.\nBeraz, kategoria bat eten nahi baduzu, nola egiten duzu? Pertsonalki, Red Bull-en atzean dauden merkatuko jenioei galdetuko nieke. Inperio oso bat eraiki zuten denei esaten zutela? Ez zirela kola, baizik eta energia ?. Noski, Red Bullek ezin zuen Kokearekin lehiatu hasi zirenean. Baina jendeari beren kategoria, Energia, hobea zela esan zezaketen. Eta hori ez al da Colarekin lehiatzea hala ere? Kategoria berria erabili zuten dendako apaletan kokea irabazten ari zela. Eta egin zuten Coke edo Pepsi buruz buru inoiz lehiatu gabe.\nGaldera ona. Eta erantzuna honetara dator: zure jarrera ezagutzen baduzu, irabazten lehiatuko zara. Non zauden ez badakizu, ziurrenik harrapatu ezin duzun leku batera eraman nahian diru asko xahutuko duen negozio, marketin edo hazkunde plan bat salduko zaizu. Are garrantzitsuagoa dena, zure posizioa ezagututa, zure irabazi posizioak ainguratzen dituzten negozio eta marketin planak garatu ahal izango dituzu eta errentagarritasun tasa altuak emango dituzu.


Euskal Herrian TTIPari EZ! aldarria Eragile Sozial eta Sindikatuen Gunearen eskutik | LAB SINDIKATUA\nEkintza Soziala Eskubide Sozialak Euskal Herrian TTIPari EZ! aldarria Eragile Sozial eta Sindikatuen Gunearen eskutik\nEragile Sozial eta Sindikatuen Guneak TTIP, CETA, TISA eta merkataritza librearen agenda korporatiboa salatzeko Europa mailan sektore anitzeko ekintza egun dezentralizatuari jarraituz Bilbon eta Iruñean ekimen ezberdinak egin dituzte. Bilbon, goizeko 10etan, Alde Zaharreko La Bolsa eraikinean hitzaldi bat izan da eta ondorenean Arriaga plazan Merkatu Gardena egin da. Iruñean sentsibilizazio eguna izan da.\nAldarrika dezagun demokrazia! Egin aurre multinazionalen botereari! Pertsonak eta planeta, etekinen gainetik!\nIritzi publikoari ez zaio ia informaziorik ematen; lobby korporatiboak, aldiz, jakinaren gainean daude. Hitzarmen hauek gauzatzen badira, enpresa multinazional handiek eskubide esklusiboa izango dute gobernuak salatzeko arbitraje¬auzitegi pribatuetan (hauek sistema legislatibo nazional eta europarretatik independenteak izango dira).\nGainera, hitzarmen horiek osasun eta segurtasun arloan indarrean dauden estandarrak murriztu egingo dituzte, Atlantikoz gaindiko araudien armonizazioa medio, eta gobernu nazional eta tokikoek praktika kaltegarriak galarazteko duten boterea ahulduko dute, esaterako fracking¬ari edota transgenikoen erabileari dagokionez.\nHalaber, kanpaina egingo dugu bestelako politika ekonomikoak egiteko ditugun alternatiben alde. Gure elkartasuna adierazi nahi dugu mundu guztian zehar gure kezkekin (ingurumena, demokrazia eta giza¬eskubideak zein eskubide sozialak) bat datozen pertsonekin.\n•\tBilbon, goizeko 10etan, Alde Zaharreko La Bolsa eraikinean hitzaldi bat. Ondoren, Arriaga plazan Merkatu Gardena ospatzen ari da.\n•\tIruñean sentsibilizazio eguna izango da, gai hauen inguruan.\nHarrerarako politika, aurrekontu eta azpiegitura integralak exijitu ditugu berriro\nEnplegu prekarioa ari da sortzen, eta Madrilgo lan erreformak ez die erantzuten testuinguruaren beharrei\nArgindarraren prezioaren igoera salatu dugu, eta egunotako mobilizazioetan parte hartzeko deia egin dugu\nJoseba Alvarez gure kideari eta Moussa kale saltzaileari babesa erakutsiko diegu asteazkenean, Donostiako epaitegien aurrean\nEtxebizitza eskubidearen defentsan herri harresia antolatu eta mobilizazioetan parte hartzera dei egiten dugu\nMelillako mugan gertatutakoa Espainia nahiz Marokoko gobernuei egotzi eta Europako Batasunaren...


Nizaren kalea | elinberri\nJakin ez badakizun arren, zu eta ni kale horretan izan ginen. Badakit, Nizaren kalea ez da, Espoz eta Minarena baizik. Baina niretzat beti izan da hori.\nLeku dotore eta zikina da aldi berean. Prozesionaria Estafetara iniziatzen dituen taberna pare bat dauka, eta ez dakit ea bost izar dituen hotela ere.\nJendeak basoerdiak hartzen ditu osteguneko arratsaldeetan. Gainerako egunak, ordu zuhurretan, gizon zahar pare bat ohi du, betikoak diren horiek, eta txakur bat sortatuta horditeriara.\nNizaren kalea kale-kantoiko kalea da. Kale-kantoietan biratzen zara eta lehenaldiko jendea aurkitzen duzu bat-batean. Kale-kantoietan babestu eta ikusten duzu ezagun taldea pasatzen ari den bitartean, eta kale-kantoietan zain egoten zara anizkun ibilgailuak kalea pasa arte. Horrelan zeharkatu ahal duzu presarik gabe.\nEz zait gustatzen modu berezietan. Igeriketarik itzultzen naiz handik. Ez gehiago.\nBanketxeko horma, kale alde batean dagoena, harrizkoa dela dirudi. Zurrun ukitzen bada.\nHainbesteko dira gauzak, non Espoz eta Minan agertu bainintzen. Eta zu Nizaren kale-kantoitik sartu zinen eta alboratuta bukatu genuen. Eta ezagutzen lagundu zenidan. Baina tabernak irekitzeko ordua iritsi zen uda erdiko ortzeguneko arratsalde batean eta esnatu nintzen zure alkandorako laugarren botoia iristenean.


Ohiko galderak - Foshan Smartroof International Co., Ltd.\nBidalketa kostua salgaiak lortzeko aukeratzen duzun moduaren araberakoa da. Express modurik azkarrena baina garestiena ere bada. Itsasoko garraioa da kopuru handietarako irtenbiderik onena. Merkantzien prezioak zenbateko, pisuaren eta bidearen xehetasunak ezagutzen baditugu soilik eman dizkizugu. Mesedez, jar zaitez gurekin harremanetan informazio gehiago lortzeko.


Mugak aldizkaria - nº 1 - Ekintzarako garaiak, gogoetarako garaiak. - Mugak\nHasiera>>Mugak aldizkaria>>nº 1>>Ekintzarako garaiak, gogoetarako garaiak.\nEkintzarako garaiak, gogoetarako garaiak.\nGaurko egunean politikoki zuzen agertu nahi bada, arrazakeria arbuiatu beharra dago. Badaude legeak jarrera arrazista nabarmenak zigortzeko, eta ez dira gutxi estatu mailako edo Europa mailako erakundeak, bereziki gai horietaz arduratzeko eratuak. Urtero ospatzen da mundu mailan arrazakeriaren aurkako egun bat, eta aurtengoa, horretarako dedikaturiko urtea dugu. Baina halaz eta guztiz ere, argi baino argiago dago arrazakeriarekin eta xenofobiarekin loturiko arazoak, desagertu ordez larrituz doazela.\nHiru dira Arrazakeria eta Xenofobiari buruzko Ikerketa eta Dokumentazio Zentroaren eta Mugak aldizkariaren jarduketa guztiaren xedeak definitzen duten ildoak, eta lerro hauetara ekarri nahi ditugunak: gogoeta da bat, elkartasun ez instituzionalaren arloko jarduerak indartzea da bestea, eta europar dimentsioa da hirugarrena.\nBeharrezkoa da gogoeta egitea arrazakeriaren aurkako ekintzaren helburuez. Ekintza horren, protagonista zenbait, militante zein intelektual, duela denbora luze, zalantzan jartzen ari dira arrazakeriaren aurkako mugimenduaren oinarrian dauden aurresuposamenduak, izan ere, errealitateak berak behartzen du zalantza horretara. Mugak aldizkariaren orrietan, gogoeta horientzako tarte bat egin nahi dugu, haien inguruko eztabaida, orain arte eskasa, sustatzeko asmoz.\nElkartasun ez instituzionalaren alorraren jarduera indartzea da bigarren ildo bat. Eta gure ustez, hortxe datza arrakastaren edo porrotaren gakoa, bereziki, arrazakeriaren aurkako ekintzaren xedeko nagusietako bat direlako alor horretan garatzen diren politiken ardura duten instituzioak direlako. Mugak-ek, instituzioez kanpoko arloan kokaturik, ahaleginak egin nahi ditu eguneroko eginbeharraren eginbeharrez gainezka dauden erakundeei, beharrezko tresnak eskaintzeko. Horretarako, gure lanaren atal garrantzitsu bat izango da ekintzarako baliagarria den dokumentazioa tratatzea eta argitaratzea. Ohartzen gara, haatik, langintza hori aldizkari arin eta maneiagarria egiterakoan eragozpena izan daitekeela. Beste aldetik, instituzioez kanpoko asoziazionismoaren alorra guztiz erabakigarria da: izan ere, pertsonen jarrerak, ohiturak eta iritziak eraldatzean dagoelarik aurrera edo atzera egitearen gakoa, zer hobe bide horretan jendeak zuzenean parte hartzen duen ekimen hiritarrak baino?\nEuropar dimentsioa berez dator Europar Batasuneko parte izatetik, izan ere, instituzio hori baita arrazakeria eta xenofobiaren agerpen askoren jatorrian dauden immigrazioa murrizteko polítika askoren protagonista nagusia. Orain dela gutxi arte, aditu bakan batzuek besterik ez zuten Schengen ezagutzen, baina egun, premiazkoa da ezagutza hori zabaltzea eta hedatzea, bere orientazio politikoen aurrean egokiro posizionatzen jakin dezagun. Mugak-en ahaztuko ez dugun eginkizuna.\nAzkenik esan dezagun Mugakek denboran iraun dezan ezinbestekoa dela helburuan dituen lagunen interesarekin bat egitea. Interes horren neurria emango digu aldizkariaren harpidetza egiteko prest aurkitzen ditugun pertsonen kopuruak. Arrazakeria eta Xenofobiari buruzko Ikerketa eta Dokumentazio Zentroaren funtzionamendua eta Mugak aldizkariaren argitalpena ahalbidetzen duten pertsona guztien lana, salbuespenik gabe, borondatezkoa, eta inolako ordainsaririk gabekoa da, baina aldizkariaren gastu materialak ordaintzeko ezinbestekoak dira harpidetzak. Espero dezagun aldizkari honek bereganatu dituen espektatibak ez zapuztea.


Espiritu ganberroko festibala | Kultura | Berria\nEspiritu ganberroko festibala\nGaur hasiko da Marabilli jaialdiaren bosgarren edizioa, eta, igandera bitartean, zinema, musika eta literatura uztartzen dituzten hamaika ekitaldi eskainiko ditu Ondarroan\nBosgarren edizioa izango du aurten Ondarroako Marabilli jaialdiak, eta zinema izango da programaren elementu nagusietako bat. MARABILLI Tamaina handiagoan ikusi\n«Pixka bat ganberroa izan zen festibalaren sorrera ere», onartzen du Txomin L. Aramaio Marabilli jaialdiaren antolakuntza taldeko kideak. «Hemengo tabernetan elkartzen ginen Aitzol [Aramaio], Kirmen [Uribe] eta beste lagun batzuk, eta bolanderak botatzen genituen: zinema jaialdi bat antolatuko genuela Ondarroan, kontzertuak, literatura... Pentsatzen genuen denak batera egin behar genituela, eta denak endredatuko genituela horretarako». Hamaika bider esan, eta, azkenerako, baita egin ere. 2011. urtean hil zen Aitzol Aramaio zinemagilea, eta 2012az geroztik hasi ziren festibala haren omenez antolatzen: urtero hasieran, eta, bi urtean behin, 2014az geroztik. Bosgarren edizioa izango du aurtengoa, gaur hasi eta igandera bitarte, eta badu hasierako asmo haren arrastorik.\nPisu berezia du zinemak, esaterako. Asier Altuna eta Telmo Esnalen Agur, Etxebeste filmaren emanaldia egingo dute etzi, adibidez, eta Dantza, Oreina eta Margolaria pelikulak ere proiektatuko dituzte asteburuan. David Trueba zinemagileak hitzaldia emango du ostiralean, bere sekuentzia kuttunen proiekzioekin batera, eta film laburren lehiaketa ere antolatu dute herriko sortzaileentzat. Musika, literatura eta antzerkia ere izango dira, besteak beste. Hasierako solasaldi haietan amestu bezala.\nGaurko hasiera ekitaldia izan daiteke diziplinartekotasun horren adibide. Lehenik, bakoitza hamar minutuz arituko dira beren sorkuntzari buruz Leire Bilbao, Aizpea Goenaga, Askoa Etxebarrieta, Alaia Martin eta Aurori Badiola; aurtengo Sormen Saria nori emango dioten jakinaraziko dute ondoren; eta Xabi Bandiniren kontzertua izango da horren ostean. Hori guztia, saio bakarrean.\nLehen urtetik antolatu dituzte hamar minutuko aurkezpen horiek, esaterako, eta L. Aramaio antolakuntzako kideak azaldu du haien arrakastaren zergatia. «Oso gauza politak ateratzen dira. Askok umorearekin jokatzen dute, eta oso saio zuzenak izaten dira».\nJotakie taldearen itzulera\nBi itzulera izango dira jaialdian. 80ko hamarkadan ezagun egindako Jotakie taldeak zuzenekoa emango du bihar, eta Ondarroako Hazurbaltzak taldea ere larunbatean itzuliko da oholtzara, bi hamarkadako isilaldiaren ostean. The Baboon Show eta Liher ere egun berean arituko dira Beikozinin, etzi, eta Azalera, The New Age, Saia Goait, Keu Agirretxea eta Depedro taldeak bihar arituko dira.\n«Herri guztia hartu nahi dugu», onartu du du L. Aramaiok, eta horregatik saiatzen dira jaialdiko ekitaldiak herriko ahal bezainbeste gunetan antolatzen. Badira kontzertuak Beikozini aretoan, badira hitzaldiak Kofradia zaharrean, bada proiekziorik Bide Onera zinema aretoan, eta Portuko Ranpara, Gaztetxera, Itsasaurre plazara, Barnetegira, Astillerora eta beste hamaika txokotara ere hedatzen da programa. Eta kalez kale ere ibiliko dira buruhandiak eta txarangak. «Giro berezia izaten da egunotan».\nEzin finagoa bilakatzen da sortzaileen eta hartzaileen arteko muga jaialdian, antolatzaileen hitzetan. «Artistak askotan gelditzen dira hemen jaialdirako, eta herritarrekin nahasian ibiltzen dira. Ez dago halako bereizketarik, eta kultur giro berezia sortzen du horrek».\nOrdainpeko saioak dira programako batzuk, eta doakoak beste batzuk, eta jadanik amaituta daude sarrerak Pablo Novoak, Keu Agirretxeak eta Depedrok bihar, eta The Baboon Show eta Liher taldeek etzi emango dituzten kontzertuetarako.\nInformazio gehiago nahi izanez gero, jo webgune honetara: www.marabilli.re


Tolosarren istorio eta sukaldaritza espezialitateak, 'Sukaldaria' saioan | El Diario Vasco\nTelevisiónTolosarren istorio eta sukaldaritza espezialitateak, 'Sukaldaria' saioan\nTolosarren istorio eta sukaldaritza espezialitateak, 'Sukaldaria' saioan\nTolosara bisita egingo du Joseba Arguiñanok\nMiércoles, 1 mayo 2019, 10:52\nJoseba Arguiñanok Tolosa bisitatuko du 'Sukaldaria' saioaren aste honetako atalean, bertako jendearen istorio eta espezialitate gastronomikoak ezagutzeko asmoz.\nJavi Rivero izango da protagonistetako bat. Ama tabernaren jabeetako bat da, Tolosako taberna ospetsuenetariko bat. Josebari bere plateretako bat prestatuko dio: azpizun entsalada. Horretarako, Alejandro Goya harategia bisitatuko dute, bertan haragi pieza osoa moztu ondoren erosi eta sukaldean prestatzeko.\nBixente eta Aintzane Artola aita-alabak adituak dira babarrunen arloan. Familiaren baserrian ekoizten dituzte, eta azken urteetan elkarrekin aurkeztu dira Tolosako babarrun txapelketa ospetsura, eta txapela ere lortu dute. Aurkezle zarauztarrak plater hau dastatu eta etxera eraman ahal izango du. Trukean, bere errezeta bat eskainiko dio Bixenteri.\nTolosako herria oso ezaguna da txotxongiloengatik. Arte hau gertutik bizi ahal izango du Josebak, June Gerrikoren eskutik. Hasteko, barazkiak erosiko dituzte Soronea denda ekologikoan, txorizo beganoa dastatzeaz gain. Amaitzeko, Topicen, barazki txotxongilo bat egingo dute.\nKontxi Dorronsoro maisua da txipiekin, eta edozein plater presta dezake osagai horrekin: entsaladak, pintxoak... Baita izozkia ere. Kontxik Mutiu pintxo ezagunaren sekretuak kontatuko dizkio gure sukaldariari. Txipi ogitarteko batzuk prestatu ostean, jubilatuen koadrila baten bisita jasoko dute, eta beraien poteoko jolas ezagun batera jolastu ahal izango dute: katutxo.\nHau guztia eta gehiago, 'Sukaldaria' saioan, 22:30ean, ETB1en eta eitb.eus-en.


Baditugu depresioaren aurkako tratamendu eraginkorrak, gaixotasun horrek sortzen duen sufrimendua gutxitzen lagundu eta kaltetutako gaitasunak berreskuratzea ahalbidetzen dutenak.\nBeste gaixotasun batzuekin gertatzen den bezala, tratamendua goiz hasiz gero, handiagoa da hobeto sendatzeko aukera. Tratamendurik gabe, errazagoa da depresioak okerrera egitea edo kroniko bihurtzea.\nFrogatuta dago tratamendu batzuk eraginkorrak direla depresioaren aurka: batez ere, farmako bidezko terapia, tratamendu psikologikoa (psikoterapia) edo autolaguntza-teknikak. Medikuak erabakiko du kasu bakoitzean zein den egokiena.\nFARMAKO BIDEZKO TERAPIA: Depresioaren aurkako farmakorik eraginkorrenei antidepresiboesaten zaie. Nerbio-sistemari eragiten diote, burmuineko zenbait substantzia kimikoren mailak (neurotransmisoreak) gehitzen lagunduz; horrek hobekuntza dakar depresioa duten pertsonen gogo-aldartean. Garrantzitsua da hau jakitea:\nAntidepresibo-mota ezberdinak daude, normalean ondo toleratzen dira eta seguruak dira.\nEz dute mendekotasunik eragiten.\nGehienek ez dute ez logurarik ez sedaziorik sortzen.\n4-6 aste behar izaten dira eragina izateko, eta aldi batez hartzen jarraitu behar da depresioa hobetu ostean, berriz ez gaixotzeko.\nTratamendua pertsona bakoitzaren ezaugarrien arabera doitu behar da, baina tratamendu “estandarrak” 6 hilabete inguru iraun dezake. Medikuak kasu bakoitzean erabakiko du zenbat denbora iraungo duen.\nAlbo-ondorioren bat agertuz gero, garrantzitsua da medikuarekin kontsultatzea; izan ere, ondorio horiek normalean tratatu daitezke. eta ez zaio utzi behar antidepresiboak hartzeari.\nTERAPIA PSIKOLOGIKOA(psikoterapia): Esku hartzeko eredu desberdinak daude, Psikoterapia hitzak barne hartutakoak.\nHorietatik, oro har, Terapia Kognitibo Konduktuala, esperientziadun profesionalek eskainitakoa, antidepresiboen bidezko tratamendua bezain eraginkorra da depresio nagusiaren kasuan; eta lehentasunezko tratamendu psikologikoa da depresio moderatuaren, larriaren edo iraunkorraren kasuan.\nDepresio arinean, kontuan hartu beharko litzateke berariazko tratamendu psikologiko laburra (adibidez, arazoak konpontzeko terapia, terapia kognitibo-konduktual laburra edo counselling-a), 6-8 saiokoa, 10-12 astez. Tratamendu luzeagoak egin arren, ez da eraginkortasuna areagotzen.\nTerapia kognitibo-konduktualak berezko eragin babeslea du, berriz gaixotzearen / errepikapenaren aurkako mantentze-medikazioaren osagarria izan daitekeena.\nAUTOLAGUNTZA TEKNIKAK: Autolaguntza-tekniken bidez, depresioa duen pertsonari zenbait trebetasun eta ezagutza irakatsi nahi zaizkio, osasun-arazoa hobeto bideratu ahal izateko. Hainbat modalitate daude, idatzizko materialak (biblioterapia) edo programa informatikoak erabiltzen dituztenak (irakurgai, ariketa praktiko edo bideoekin). Horien bidez, depresioa hobeto ezagutzen da, eta laguntza jasotzen da depresioa gainditzeko jarduera batzuk praktikan jartzeko. Teknika horiek depresio arinean erabiltzen dira, batez ere, edo beste tratamendu batzuen osagarri gisa, depresio larriagoetan.\nGarrantzitsua da gogoraraztea, edozein tratamendu hautatuta ere, seguruenik denbora igaro beharko dela eragiten hasteko. Batzuetan, hasi eta denbora-tarte bat igarota, aldatu egin beharko da, behar bezain eraginkorra ez izateagatik.\nSendatze-prozesuak, normalean, ez du jarraitzen goranzko lerro zuzenik ("egunean baino egunean hobeto") eta gorabeherak oso ohikoak izaten dira ("egun txarrak" noizean behin), hautatutako tratamendua edozein dela ere.


DBEBren Datuak Babesteko Sarien VI. Edizioaren deialdia - Datuak Babesteko Euskal Bulegoa\nDatuak Babesteko Euskal Bulegoak Datu Pertsonalak Babesteko Sarien VI. Edizioa deitu du, pertsona eta erakunde publikoak eta pribatuak saritzeko, honako arlo hauetan:\nSaria Datu Babesaren Arloko Ibilbide Profesionalari: sari honen xedea da goraipatzea euren lanbidean datu pertsonalak babesteko oinarrizko eskubidea sustatzen eta babesten nabarmendu diren pertsonek egindako lana.\nSaria Datu Babesaren Ikerkuntza Arloan: helburua da saritzea pertsonen pribatutasunerako eskubidea aztertzeko eta eskubide horrek gizartean, ekonomian, esparru juridikoan eta teknologikoan duen eragina ikertzeko jarduera zientifikoa eta ikerkuntza indibiduala nahiz kolektiboa. Sari honetara aurkeztu ahal izango dira datu pertsonalen babesari buruzko lan zientifikoak edo ikerkuntza lanak, doktoretza tesiak, monografiak eta artikuluak, indibidualak nahiz kolektiboak, argitaratuak ala argitaragabeak, bai eta datu pertsonalak babesteko eskubidea bermatzeko eraginkorrak diren tresna eta soluzio teknologikoak edo kudeaketakoak ere.\nDatu Babesaren Komunikazio eta Sormenaren arloko Saria: helburua da honakoak saritzea:\ndatu pertsonalak babesteko oinarrizko eskubidea sustatzen laguntzen duten profesionalen eta gizarte komunikabideen lanak.\n«Web sozialeko» bitarteko elektronikoak ere saritu ahal izango dira, baldin eta gai nagusia eta argitaratutako edukiak, edozein ikuspuntutik begiratuta eta aztertuta, datu pertsonalak babesteari buruzkoak badira.\nBlog egileak, wikiak, eztabaida talde profesionalak edo bestelako baliabide elektroniko sozialak.\nIkus-entzunezko sorkuntza: animazioak, spotak, bideoartea edo bestelako sorkuntza lanak, lau minutu baino gutxiagoko iraupenarekin.\nSorkuntza grafikoa: ilustrazioak, infografiak, kartelak eta marrazkiak, banakoak nahiz serieak.\nSorkuntza literarioa: esloganak, claimak, mezu seriatuak edo antzeko edukia edo luzera duten bestelako sorkuntza lanak.\nDatu Babesaren Arloko Jardunbide Onenak: euskal administrazio publikoei, euren eginbehar publikoak gauzatzean, pribatutasunaren kudeaketa hobetzeko laguntzen dieten antolaketa edo teknologia arloko edo beste arlo batzuetako proiektuak saritzea du xede.\nAurtengo deialdiaren oinarrietan hainbat berrikuntza garrantzitsu daude:\nSariei diru-laguntzak esleitu zaizkie, Datu Babesaren Arloko Ibilbide Profesionalaren sariari izan ezik.\nDatu Babesaren Komunikazio eta Sormenaren arloko sariak esparrua zabaldu du prebentzio mezuak sortzen dituzten eta ardurak dituzten pertsonentzat eta ikus-entzunezko sorkuntzarentzat eta sorkuntza grafikoaren edo literaioarentzat.\nEbazpena, 2018ko irailaren 6koa, Datuak Babesteko Euskal Bulegoaren zuzendariarena, datuak babesteko sarien VI. edizioaren deialdia egiten duena.\nEskabideak (docx, 43 KB) (I., II. eta III. eranskinak).


Nekazaritza eta Elikagaien Arloa - ARPA Abogados\nARPA Abogados Consultores osatzen duten profesionalek eskarmentu aparta dute nekazaritza eta elikagaien arloko enpresen aholkularitzan, enpresa horiek ekoizleak edo eraldatzaileak edo merkaturatzaileak direla ere.\nStart ups: Proiektua abian jartzea.\nNekazaritzako elikagaien jarduerekin zerikusia duten kontratuen idazketa.\nAktibo ukiezinen babesa: Landareetatiko lorpenak; markak; erabilpen ereduak..\nDokumentu ekonomikoak egitea: Bideragarritasun planak, Negozio planak..\nEspainiara elikagaiak inportatzea.\nBaimentzeen eta sarrera baimenen inguruko aholkularitza.\nEtiketatuaren analisia, Espainiako arautegiaren baitan.\nEskumendekoen eratzea atzerrian.\nNazioarteko Joint-Ventures-en sorrera.\nNEKAZARITZA-ELIKAGAIEN ARLOKO ENPRESAK\nKooperatiben arloa: Kooperatibak eratzea, Kontseilu Errektoreei aholkularitza, bazkideen alta eta baja prozeduren tramitazioa, aktak idaztea eta liburuak eguneratzea…\nKontratazioa: Negoziazioa, idazketa eta aholkularitza hura egitean.\nLan arloa: Langileen kontratazioa, lan eta Laneko Segurtasun arloetako prozedurak, kanpotiko aholkularitza.\nBanaketa sareak: Sarearen diseinua, agentzia kontratuak, banaketa, esklusibotasun itunak…\nElikagaien arautegia: Fabrikazioa, etiketatua, merkaturatzea, kontsumitzaileen erreklamazioak…\nNazioartean hedatzea: Eskumendezko enpresak atzerrian eratzea, nazioarteko Joint-Ventures-ak sortzea, merkataritza sareak ezartzea…\nEkonomia dokumentuak egitea: Bideragarritasun Planak, Negozio Planak…\nOrdaindu gabekoen erreklamazioa: Berankortasun kasuetan, estatu zein nazioartekoetan, prozedura judizialak.\nLehiakortasun eskubidea: Aholkularitza merkatuan nagusi direnen abusu gaietan, praktika hitzartuak, konpetentzia deslehiala…\nARPA Abogados Consultoresen nahia da gure bezeroak lasai egotea, egiten duten publizitatea indarrean dagoen araudiaren araberakoa delako. Eskatzen zaizkien betekizunen inguruko aholkularitza emateaz gain, alternatiba arin eta berritzaileak eskaintzen zaizkie beren kanpainen eta promozio ekitaldien balioa handitzeko eta publizitate mezuak bere helburua arazorik gabe lor dezan zaintzen dugu.\nKanpainaren sorkuntza eta diseinua:\nKanpainen legezko bideragarritasunaren eta tipologia publizitarioen analisia.\nPromozio ekitaldien (zozketa, lehiaketa, merchandaising, feriak) inguruko aholkularitza eta analisi juridikoa.\nPublizitate eta babesletza kontratuen idazketa eta ikuskapena\nAholkularitza zerikusia duten gaietan:\nPublizitate eremuko aktibo ukiezinak.\nLaguntza juridikoa erreklamazio eta prozedura judizialetan:\nErakunde, elkarte eta enpresen aurreko prozeduren tramitazioa eta jarraipena.\nAutocontrolen aurreko espedienteen tramitazioa.\nNekazaritza eta Elikagaien Arloa taldea\nEKONOMIA SAILEKO ZUZENDARIA


PBI | Justizia eta Bakea Elizarteko Batzordea (CIJP)\nKolonbiako zortzi departamendutan dago Batzordea. Kolonbiako PBIk lagun egin dio Elizen Arteko Batzordeari, Bogotan, Uraban eta Caucako haranean.\nJustizia eta Bakea Elizarteko Batzordeak lagun egiten dio beren eskubideak bortizkeriarik erabili gabe berresten dituzten komunitateei eta erakundeei, gatazka armatuko eremuetan. Batzordeak egia, justizia eta erreparazioa bilatzen duten esperientzia jakinak babesten ditu, eta, orobat, barne-gatazka armatuaren irtenbide politikoak negoziazio bidez.\nBatzordearen lana da lurraldeari babes integrala ematea —afrokolonbiarren, indigenen eta mestizoen jabetza berreskuratzea; lurraldearen erabilera tradizionala eta bioaniztasuna babestea; nekazaritzako erregaien industriaren eta elikaduraren segurtasunean duen inplikazioaren aldean beren eskubideak berrestea; eta Kolonbiako gatazka armatuko alderdien bidegabekeriak salatzea—.\nProzesu batzuetan, Batzordeak lagun egiten die Cacaricako, Curbaradoko eta Jiguamiandoko komunitateei Antioquiako eta Chocoko Uraban; izan ere, 1997an, desplazatu egin zituzten bi operazio militarretan: 'Irail Beltza operazioa' eta 'Genesi operazioa'. Herritar gehienak urte askoan egon ziren desplazatuta. Familiak 1999an hasi ziren itzultzen Jiguamiandora, 2000n Cacaricara eta 2006an Curbaradora, eskualdean gatazka armatua oraindik indarrean zela. Gatazka armatuaren erdian bizirik irauteko, Cacaricako komunitateek lehen Eremu Humanitarioak sortu zituzten 2001ean. Jiguamiandora eta Curbaradora itzulitako komunitateek gauza bera egin zuten, eta lehenengo Eremu Humanitarioak, hurrenez hurren, 2003an eta 2006an ipini zituzten. Cacarican, liderrek lur kolektiboen jabetza lortu zuten, afrokolonbiarren komunitateen izenean. Curbaradon eta Jiguamandon, berriz, liderrek jarraitzen dute beren inguruneko lurrak berreskuratu nahian.\n2003ko irailean, Giza Eskubideen Amerikarteko Batzordeak kautelazko neurriak eman zizkien Elizarteko Batzordeko kideei, etengabeko mehatxuak, jazarpenak, seinalatzeak, atxikitzeak eta legez kontrako sartzeak direla medio, 1997tik eta, are gogorrago, 2003tik. Horregatik, neurriak hartzeko eskatu zion Kolonbiako Estatuari, onuradunen bizitza eta integritate fisikoa babes zitzan eta gertaerak ikertu eta mehatxuak geldiarazte aldera zein ekinbide hartu zituzten berri eman zezan. PBI 1994tik ari da Batzordeari lagun egiten.\n“La Playita” PBIk Buenaventuran Justizia eta Bakea Elizarteko Batzordeari lagun egitea\nEmbera indigenek ezetz esan diote meatzaritzari\nJustizia eta Bakea Kolonbia\nPBIk lagundutako erakundeak: "Justizia eta Bakea Elizarteko Batzordea


Oteropilotagilea: Emakume Master Cup Azkoitin\nEmakume Master Cup Azkoitin\nEmakumeen lau eta erdiko txapelketa zapatuan iritsiko da Frontoi Txikira\nGoizez eta arratsaldez, guztira 30 partida jokatuko dituzte, 10:00etan eta 16:30ean hasita\nPilotazaleek ez dute aspertzeko betarik izango zapatuan Azpeitian. Emakume Master Cup iritsiko da herrira, emakumeen eskuzko lau eta erdiko txapelketa, eta goiz eta arratsaldez etengabea izango da kirol jarduna Frontoi Txikian. Emakume Master Cupen aurreko edizioetan binakakoa izan da lehia. Oraingo honetan, ordea, lehen aldiz buruz buru neurtuko dituzte indarrak esku pilotariek.\nPilotan eskuz aritzen diren emakume guztiek dute Emakume Master Cupen parte hartzeko aukera, federatutakoek bezala federatu gabekoek. Bi kategoriatan banatuta jokatzen dute txapelketa, Elite eta Lehen Maila. Azpeitian, Lehen Mailako txapelketari dagozkion partidak jokatuko dituzte etzi; kategoria horretako bigarren kanporaketaren jardunaldia da, hain zuzen ere, jokoan izango dena.\nGuztira, 30 partida ikusteko aukera izango da Frontoi Txikian. Hamar multzotan banatu dute jardunaldia; multzo bakoitzean hiru pilotari lehiatuko dira, eta multzoko hiruna partida jokatuko dituzte, 18 tantora. Talde bakoitzetik pilotari bakarra sailkatuko da hurrengo kanporaketarako; eta sailkatuen artean onena –tanto gutxien jasotzen dituena– zuzenean sailkatuko da final laurdenetarako.\nGoizeko saioa 10:00etan hasiko da, eta 16:30ean arratsaldekoa.\nPublicado por Otero Pilotagilea en 13:11\nLaboral Emakume Master Cup 4 1/2 finalerdien emait...\nLaboral kutxa Emakume Master Cup. Emaitzak eta ...\nLau t´erdiko Eusko Label Txapelketa . Finalerdiak


Estatu arteko bidaietarako Donostiako autobus geltokian pasaportea eskatzen dela salatu dute | Gizartea | Berria\nDonostiako autobus geltokia Juan Carlos Ruiz / Foku\nDuela bi hilabete ohartarazi zieten Donostiako autobus gidariei atzerritarrei ezin dietela pasaporterik eta doazen estatuan bizitzeko baimenik eskatu. "Euren enpresetan esan zezaten eskatu genien, baina denbora igarotakoan berdin jarraitzen dutela ikusi dugu. Azkenekoz, joan den astean", azaldu du SOS Arrazakeriako Peio Aierbek. Hala, salaketa publiko egitea erabaki dute, epaitegietara joan aurretik. Esan du enpresa batzuk web gunean bertan ere pasaportea eskatuko dutela iragartzen dutela.\nEuropako Batasuneko Auzitegi Nagusiak legez kanpoko jo zuen Schengen eremu barruan estatu arteko bidaietan pasaportea eskatzea. Alemaniako auzi baten harira eman zuen epai hori, Aierbek azaldu duenez. "Badirudi han pasaportea eskatzea jasotzen zuen arau administratibo bat zegoela, baina guk dakigula hemen ez dago horrelakorik". Izan ere, bada pasaportea eskatzen ez duen enpresarik. Pesaren adibidea ipini du: Donostiatik Baionara joateko ez du eskatzen. Trenez joateko ere ez dela behar zehaztu du.\nOrain enpresekin harremanetan ipiniko dira. Lehengoan jarraitzea erabakiko balute, salatu egingo dituztela iragarri du Aierbek.


(Español) Recursos pedagógicos, ¿Cómo controlar los enfados desde el hogar?\n“ZU GABE…DENA NAIZ”\nTaupa-taupa jaio izan denetik gaur egungo gizartean ematen diren genero rolak eta estereotipoak errepikatu nahi ez ditugula argi eta garbi izan dugu. Hori dela eta, Taupa-taupan generoaren inguruko hausnarketa egiten dugu errepikapen hori gure eskuhartzeetan gertatu ez dadin. Horregatik esan, Taupada-moreak deitutako gune honetan, zuekin,...\nJostailuak, berez, sexistak al dira? edo, jostailuekin eginten dugun erabilera sexista al da?. Zein da jolas eta jostailu jakin batzuek eraikitzen duten iruditeria?. Honen inguruan, hiru aditu hauek: Iñaki larreak (Psikopedagogia doktorea), Itsaso Pagoagak (Olgeta aholkularitza) eta Izaskun Guarrotxenak (Urtxintxa eskola) bideo interesagarri honetan hitz egiten...\n“Matxitoei hortzak erakusten dizkieten ikasleen rapa”\n“Emozioak dira giza harremanen motorra eta gure bizitzako elementurik garrantzitsuena. Beraz, hezkuntzan ere hala izan behar lukete”\nHik hasi aldizkarian Silvia Palou irakasle eta psikologoari elkarrizketa bat egin diote. Bertan Silviak emozioak giza harremanen motorra eta gure bizitzako elementurik garrantzitsuak direla aipatzen du. Dudarik Gabe adimen emozionala ondo kudeatzen jakiteko ezinbestekoak diren hiru elementu aipatzen ditu Palou-ek artikuluan: familia, eskola eta ingurunea, hain zuzen ere. Adimen emozionalaren aferan aritzeko, haurrak...\n“Tiritatxorekin erlaxazioa lantzen”


«Queremos ser parte de la solución, no del problema»\n«Apostamos decididamente por la economía circular, por el ciclo de vida completo, desde la creatividad y conceptualización, hasta como afecta en el medio ambiente y en la sociedad»\n«El ganar los European Business Awards for the Environment nos ha abierto muchas puertas en un mercado como el europeo en el que existe una gran conciencia de respeto por el medioambiente»\n«Konponbidearen parte izan nahi dugu, ez arazoarena»\nHilabete honetan A&B Laboratorios de Biotecnología enpresara hurbildu gara. Enpresa hau industria-sektorerako garbiketa produktuen ikerketan, diseinuan, fabrikazioan eta merkaturatzean aitzindaria da eta oso ikuspegi berezi batetik egiten du lan. «Konponbidearen parte izan nahi dugu, ez arazoarena« lelopean bide berri bat ireki dute eta garbiketa industrialaren merkatuko joeren aurretik doaz ingurumenaren gainean inpaktu gutxi duten produktu jasangarriak sortuz. Produktu hauek erreferente dira estatu eta Europa mailan eta Jundizeko Industria Parkearentzat harrotasunerako arrazoi dira.\nJon Kepa Izaguirre Kalitate eta I+G+b ataleko Zuzendariak artatzen gaitu eta hasieratik enpresaren balioak erakusten dizkigu. Enpresaren premisa da produktu berritzaileen sorta bat eskaintzea «osasunerako eta naturarako kaltegarriak diren osagai kimikoak teknologia garbi batekin ordezkatuz, hots, bioteknologiarekin. Horretarako naturan dagoeneko dauden mikroorganismoak erabiltzen ditugu eta ohiko produktu kimikoen inpaktua ekiditen dugu«.\nFilosofia honi esker nazio mailan beren sektoreko aitzindari izatera iritsi dira, nazio mailan ere ekodiseinu sistema bat ziurtatu duen kimikaren sektoreko lehen enpresa izatea lortu du eta Europako ekoetiketa lortu duen lehen euskal enpresa izatera iritsi da. Honen guztiarengatik langileak harro sentitzen dira, «familia handi baten parte sentitzen dira, eta honek eragin positiboa du gure lanean lantaldeak kezka eta helburu berdinak dituelako.\n«Sormenetik hasita, kontzeptualizazioa, andui berrien testatzea, garapena, merkaturatzea eta erabilera, ingurumenean duen eragina eta gizartean nola eragiten duen aztertzeraino»\nKontzientzia ekologiko honek A&B Laboratorios de Biotecnologíak ekonomia zirkularraren alde egiten duen apustu ausartarekin bat egiten du. Ekonomia zirkularra produktuaren bizi-ziklo osoan oinarritzen da, «sormenetik hasita, kontzeptualizazioa, andui berrien testatzea, garapena, merkaturatzea eta erabilera, ingurumenean duen eragina eta gizartean nola eragiten duen aztertzeraino» eta ohiko produktuekin alderatuta inpaktua % 80an murriztea lortzen du. 2001ean sortu zenetik modelo honetan sinistu izanak ate asko zabaldu dizkie «lehenengo iristen denak kolpe bikoitza eman eta erreferente bihurtzen delako» eta orain ohiko industria kimikoa da birziklatu behar dena eta haiek orain dela ia bi hamarkada ikusi zuten eta gogorki sinetsi zuten joeraren aldeko apustua egin behar duena. «Orain beste enpresa batzuk dira begiratzen gaituztenak kopiatu eta inspirazioa hartzeko eta horrek harro sentiarazten gaitu», azaldu du Izaguirrek.\n«Sari honek ate asko zabaldu dizkigu Europa bezalako merkatuan, non ingurugiroaren errespetuaren eta langileak zaintzearen inguruan kontzientzia handia dagoen. Gainera, gure laborategiaren helburu garrantzitsuenetarikoa epe motz, ertain eta luzean merkatu honetan zabaltzea da»\nKudeaketaren kategorian European Business Awards for the Environment saria jasotzea gertaera garrantzitsua izan da enpresarentzat. Sari honek «ate asko zabaldu dizkigu Europa bezalako merkatuan, non ingurugiroaren errespetuaren eta langileak zaintzearen inguruan kontzientzia handia dagoen. Gainera, gure laborategiaren helburu garrantzitsuenetarikoa epe motz, ertain eta luzean merkatu honetan zabaltzea da«. Zabalkuntza prozesu honetan Vitoria-Gasteiz eta bere Green kontzientziaren enbaxadore izateko aukera oro aprobetxatzen dute.\nHau dena, gainera, euskal industriak kontinente osoan duen fama onak ere indartzen du, «Europan euskal enpresak erreferentetzat hartzen dituztelako seriotasunari dagokionez alor guztietan: kalitate gorena, epeak, ordainketak, etab.», dio Kalitate eta I+G+b ataleko zuzendariak harrotasunez.


Makina-Erremintaren kongresuan parte hartze arrakastatsua izan du Ideko-IK4k - Ideko\nMakina-Erremintaren kongresuan parte hartze arrakastatsua izan du Ideko-IK4k\nMikrofabrikazioa eta laser cladding bezalako gai arrakastatsuen inguruko 8 ponentzikin parte haratu du.\nKongresuan zehar Ideko-IK4ko ikerketa lerro desberdinetako ikerlariek, arlo eta teknologia desberdinetako 8 ponentzia aurkeztu dituzte. Hala nola bibrazioen murrizketa, mikrofabrikazioa, laser cladding-a, VSM tekniken bidezko produkzioaren kudeaketa, hidrodinamika (fluxu magnetikoak), dimentsio handiko makinak eta makina-prozesua bikotea artezketa eta ekologiari lotuta. Gai horien inguruko azken ikerketen emaitzak ezagutarazi dira.\nKey note esanguratsua\nKongresuan parte hartu dutenek "Mekatronika makina-erremintaren zerbitzura" gaiaren inguruko oso balorazio ona egin dute, bai Key Note-aren edukiei dagokionez eta baita aurkezpenaren dagokonez ere.\nTekniker-IK4-rekin batera egin den aurkezpenean ikuspegi zabala eman da makinaren diseinu fasean honen dinamika optimizatzeko erabili behar diren erreminten inguruan.(Josean)\nHau, AFM-k (Makina-Erreminta Fabrikatzaileen Espainiako Elkartea) antolatutako Makina-Erremintaren eta Fabrikazio Teknologien bi-urteroko Kongresuaren XVIII. edizioa izan da, eta Donostiako Kursaal-en ospatu da.\nIdeko-IK4k kongresuaren antolakuntzan parte hartu du Makina-Erreminta sektoreko beste zentro teknologiko batzuekin batera; Aotek, CIC Margune, Koniker, Tecnalia eta Tekniker-IK4. Unibertsitateekin; Mondragon Unibertsitatea, Tecnun eta UPV/EHU. Eta enpresa fabrikatzaileekin; Juaristi, Fagor Automation, Fagor Arrasate eta Mtorres.\nAzaroaren 10, 11 eta 12an, Ideko-IK4k stand bat izan du bertan eta kongresuko parte-hartzaileei ponentzian zehar sortutako kezkak erantzun ahal izan dituzte. Ekitaldiaren inagurazioa Gipuzkoako ahaldun nagusia den Markel Olanok egin zuen eta amaiera Eusko Jaurlaritzako Industria eta Berrikuntzarako Kontseilaria den Bernabé Undak eta Zientzia eta Berrikunzako ministeritzako Juan Tomás Hernanik eman zioten.\nMakina-Erremintaren eta Fabrikazio Teknologien kongresua 1976tik egiten da eta hitzordu garrantzitsua izaten da berrikuntzaren aldeko apostua egiten duten enpresa bezeroentzat, enpresa ekoizleentzat, adietuentzak eta ikerlarientzat. Produkzio-bideen fabrikatzaileek eta zentro teknologiko eta unibertsitateetako ikerlariek ezagutza eta teknologiak trukatzea sustatzen da eta hauek produkzio prozesuetan aplikatzea laguntzen du, enpresak etengabe aldatzen ari den merkatu baten exigentzia teknikoetara egokitzea erraztuz eta hauen lehiakortasuna areagotuz.\nPonentzien inguruko informazio gehiago nahi izanez gero jarri harremanetan: muzkudun@ideko.es.


Irekia Eusko Jaurlaritza - Gobierno Vasco :: “Kontsumo arduratsua da kanpainaren ardatza”, esan du Kontsumobideren zuzendari Nora Abetek\n“Kontsumo arduratsua da kanpainaren ardatza”, …\nEusko Jaurlaritzako Turismo, Merkataritza eta Kontsumo Sailak kanpaina bat jarri du abian irratian kontsumitzaile eta erabiltzaileei hainbat aholku emateko nahi ez diren egoerei aurrea hartu ahal izateko kontsumo arduratsua egiten dezaten. Kanpainaren bidez lagundu nahi da “kontsumitzaileak gero eta hobeto prestatuta egon daitezen, bai eta behar den informazioa izan dezaten ere”, azaldu du Nora Abetek.\nJarduketa hau egin da Sailari atxikita dagoen Kontsumobide – Kontsumoko Euskal Institutuaren eginkizunen baitan, bere egitekoa baita herritarrei orientazioa, prestakuntza eta informazioa ematea beren eskubideen eta horiek gauzatzeko moduaren inguruan, eta, aldi berean, baita eskubideak zein diren jakinaraztea ere.\nIrratiko iragarkien bidez kontsumoarekin lotutako oinarrizko hainbat alderdi azpimarratzen dira: produktu edo zerbitzu berriak eskuratu aurretik jarrera kritiko eta arduratsua izan behar dela; produktuen etiketak arretaz begiratzeak duen garrantzia; faktura eskatu behar dela iruzurra saihesteko eta garantia ziurtatu ahal izateko; publizitatea gordetzea komeni dela loteslea denez; edo garrantzizkoa dela zerbitzu gehigarririk kontratatu den egiaztatzea zerbitzu batean baja eman aurretik edo hornitzailea aldatu aurretik.\nKanpainan alderdi zehatzak ere sakontzen dira, besteak beste, atzera egiteko eskubidea, urrutiko kontratu bidez edo merkataritza-establezimendu batetik kanpora egindako kontratu bidez erositako produktuak 14 egun naturaleko epean itzultzeko aukera ematen duena; eta merkataritza elektronikoan transakzioak web orri seguruen bidez egitearen garrantzia.\nGainera, ohartarazten da garrantzizkoa dela zuhurtziaz jokatzea etxera etortzen diren saltzaileekin, eta esaten da identifikatzeko eskatu behar zaiela eta inoiz ez zaiola inori eman behar datu pertsonalak dituen edo bestelako informazio nabarmena duen faktura edo dokumenturik.\nEra berean, gogoratzen da, esate baterako, bost urtez behin ikuskatu edo aztertu behar direla gas-instalazioak eta bi urtez behin egin behar direla galdararen edo berogailuaren mantentze-lanak; kontsumoko arbitrajera jo daitekeela gatazkak ebazteko; eta Kontsumobiderekin harremanetan jartzeko hainbat bide daudela kontsumoaren arloan aholkua, prestakuntza eta informazioa behar izanez gero.\nKanpaina irailaren 18tik abenduaren 15era bitartean egongo da abian.\nEBAZPENA, 2019ko urtarrilaren 18koa, Polizia eta Larrialdietako Euskal Akademiako zuzendari nagusiarena, honako ebazpen honen huts-zuzenketa egiten duena: Ebazpena, 2018ko abenduaren 3koa, Polizia eta Larrialdietako Euskal Akademiaren zuzendari nagusiarena…


Natur Zientzien 2. Topaketa\n2015eko azaroak 28 eta 29\nNatur Zientzien II. Topaketa Donostiako Eureka! Zientzia Museoan ospatuko da.\nLehen edizioan bezala, hitzaldiak, mahai-ingurua eta poster-saioa izango dira,\nbaina nobedadez beteta dator bigarren edizioa!\nBete ezazu mahai-inguruan landuko ditugun gaien inguruko galdetegia: GALDETEGIA BETE\nZein iritzi duzu zientziaren eta komunikabideen inguruko gaiei buruz?\nNZ2Topa!-ko mahai-inguruan zientziaren eta komunikabideen arteko erlazioaren inguruan arituko gara, lau gonbidatu berezirekin batera. Ikusleen, eta gaian interesatuta dagoen jende guztiaren iritzia jaso nahian, ordea, galdetegi bat jarri dugu webgunean. Bertako emaitzak mahai-inguruan landuko ditugu. Anima zaitez galdetegia betetzera!\nBi hitzaldi sorta izango ditu topaketak.\nLurzorua gizartearen garapenerako ezinbesteko baliagaia den arren mugagabea balitz bezala ustiatzen dugu, elikagaien ekoizpena intentsifikatuz edo lurraren okupazioa handituz. Egun, lurzoruaren gaineko jakintza handituz goazen heinean, bere garrantzi eta mugez ohartzen ari gara, eta horrek orain arteko ikuspuntu eta joerak aldaraztea eragin du.\nAldaketa globala (klimatikoa, natur-baliabideen agortzea) gizarte honen eredu sozioekonomiko eta energia kontsumo jasanezinaren ondorio zuzena da. Alternatiba gisa hainbat dira agertzen ari diren gizarte- eta energia-kontsumo ereduak. Zein da hauen etorkizuna eta zeintzuk mugak?\nPosterrak eta proiektu-eskaintzak\nAurten poster saioak bi helburu izango ditu: lehena, naturzaleek, ikerketa taldeek, natur taldeek zein bestelako edozein elkartek egiten dituzten ekintzak, lanak edo ikerketa-lerroak azaltzea, eta bigarrena, erakunde bakoitzak eskaintzen dituen praktikak, Gradu amaierako edota Master amaierako lan posibleak plazaratzea.\nLau taldetan antolatuta naturaren kontserbazioarekin zerikusia duten kasuak aztertuko ditugu.\nGidaria: Joserra Díez (UPV/EHU)\nZein pauso jarraitu behar dira ingurune natural bat errestauratzeko?\nGidaria: Miren Askasibar (Paisaia SL)\nNola hartu paisaiak kontserbatzeko erabakiak eta neurriak?\nGidaria: Leire Urkidi (UPV/EHU)\nZein da garapen bidean dauden herrialdeekiko dugun zorra, eta nola eralda dezakegu?\nEspezie mehatxatuak gune antropizatuetan\nGidariak: Ion Garin eta Aitor Laza (Aranzadi ZE)\nNola bermatu mundu mailan biodibertsitate galera handiena jasaten ari den animalia taldearen kontserbazioa Euskal Herrian?\nZein da zientziaren papera komunikabideetan? Eta komunikabideen papera zientzian? Bi galdera horiek ardatz hartuta, zientziaren eta komunikabideen arteko harremanari buruz eztabaidatzeko aukera izango dugu guztiok lau gonbidatu berezirekin batera.\nIbarran jaioa, Arriben hezia, aurpegi guztiz ezaguna da euskaldun guztiontzat ETB1-en egin dituen urte guztiak direla eta. Gaur Egun, Bertatik bertara, Bi errepidean, EITB Kultura... Hainbat programatan parte hartu duen arren, eguraldia iragartzeagatik egin da ezagun Urko Aristi. Bertan, informazio zientifikoaren zein tenporen berri eman izan du, eta horri buruz jarduteko aukera izango dugu berarekin.\nMiren Bego Urrutia gernikarra animalia-fisiologiako irakaslea da EHUn 1989 urteaz geroztik, eta Zientzia Politikarako zuzendaritzan jardun da denbora batez orain gutxi arte Eusko Jaurlaritzan. Horretaz gain, zientzia dibulgatzeko lanetan ere jardun da "Uhandreak" blogean, besteak beste.\nJakoba Errekondo usurbildarra, agronomoa eta paisajista, paisaia kulturalean espezialista da . Gure artean aski ezaguna da; Euskadi Irratian 31 urte daramatza landareei buruzko gomendioak ematen, 20 urte ARGIA astekarian idazten eta baita, argitaratu dituen liburuengatik; azkena, "Bizi Baratzea. Garaian garaikoa garaiz" izenburua duena. Naturaren eta nekazaritzaren inguruko herri-ezagumenduaren hedatzaile nagusietako bat da, eta afera bat baino gehiago izan du ilargiak landareengan izan dezakeen eraginaren edo nekazaritza biodinamikoaren inguruan. Ezagumendu zientifikoa eta herri-ezagumenduaren arteko orekaren inguruan eztabaidatzeko pertsona ezinhobea da, beraz.\nInformazio-zientzietan lizentziatua, kazetari lanetan aritu zen Arrasate Press aldizkarian, eta EGIN eta GARA egunkarietan Elhuyarren lanean hasi aurretik. Elhuyarren kultura zientifikoaren eta gizartean zientziak duen pertzepzioaren inguruan egin du lan, eta egun Kultura Zientifikoaren Elhuyar laborategiko arduraduna izan da. Gaur egun Teknopolis saioaren zuzendaria da. Berak zuzendutako "Sagardoa Bidegile" dokumentala 2015eko Zinemaldiaren Culinary sailean aurkeztu da.\nZer nolako bilakaera izan dute Natur Zientziek azkeneko urteotan? Jesus Mari Txurrukak, Kepa Altonagak eta Martxel Aizpuruak elkarrekin ikasi zuten biologia 70. hamarkadaren bukaeran eta asko dira kontatzeko dituzten abenturak: unibertsitateko garaietatik hasi eta gaur egun arte.